КОРРУПЦИЯДАН ХОЛИ КИНО. “ЎЗБЕККИНО” МА ЖАМОАТЧИЛИК КЕНГАШИНИНГ БИРИНЧИ ЙИҒИЛИШИ БЎЛИБ ЎТДИ\n“Ўзбеккино” МА ҳузуридаги Жамоатчилик кенгаши аъзолари режиссёр ва продюсерларни кинолойиҳаларни амалга оширишда коррупциядан воз кечишга чақирдилар.\n“Ўзбеккино” МА жамоатчилик кенгашининг биринчи йиғилиши бўлиб ўтди. Унда “Ўзбеккино” МАнинг коррупцияга қарши кураш режаси муҳокама қилинди ва қабул қилинди. “Ўзбеккино” бош директори Фирдавс Абдухолиқов томонидан Жамоатчилик кенгаши муҳокамасига тақдим этилган режада соҳага молиявий шаффофлик механизмларини жорий этиш, давлат маблағларининг сарфланиши устидан жамоатчилик назоратини кучайтириш, катта бюджетли фильмлар харажатлари сметасини тузишда коррупция ҳолатлари ва бадиий кенгашда кўп маблағ талаб этиладиган кино лойиҳаларни лоббилашни олдини олиш, кино лойиҳалари учун ҳужжатларни тайёрлашда продюсерлар ва режиссёрларга экспертлар ёрдамини кўрсатиш чоралари назарда тутилган.\n“Биз эксперт комиссиясини туздик, унинг зиммасига эндиликда кино лойиҳалари учун сарф-харажатлар сметасини профессионал экспертизадан ўтказиш вазифаси юклатилган” – деб таъкидлади Жамоатчилик кенгаши раиси Ҳамидулло Ҳасанов.\nЖамоатчилик кенгашида, шунингдек, Молия вазирлиги Давлат молиявий назорати бош бошқармасининг "Ўзбеккино" тизимида 2017-2019 йилларда ўтказилган текширув бўйича ҳисоботи тингланди. Ушбу текширув агентлик раҳбарияти томонидан жорий йилнинг апрель ойи бошида бошланди ва 30 кун ичида “Aвлоний”, “Барон-2”, “Элпарвар”, “Қўқон шамоли”, “101-рейс” ва бошқа бир қатор йирик бюджетли фильм лойиҳаларини қамраб олди. Жамоатчилик кенгаши "Ўзбеккино"нинг кино ишлаб чиқариш соҳасидаги йирик қоидабузарликлар ҳолатлари келтирилган текширув натижаларини инобатга олди. Жамоатчилик кенгаши аъзолари таниқли режиссёр Санжар Бобоевнинг ҳисоботда маълум қилинган фактлар ваколатли органлар томонидан тасдиқланган ҳолатда, ҳуқуқбузар компанияларни бундан буён молиялаштириш тўхтатилиши ва давлат кино лойиҳаларида қатнашишига йўл қўйилмаслиги ҳақидаги таклифини бир овоздан қўллаб-қувватладилар.\nҲамидулло Ҳасанов, Қамара Камолова, Ботир Базарбоев, Aзамат Эргашев, Aнвар Иргашев ва бошқалар бу борада ўз фикрларини билдирдилар. Шу билан бир қаторда, амалга оширилган кинолойиҳаларга маслаҳат ёрдамини кўрсатиш учун текширув ҳисоботида акс этган ташкилотлар вакилларининг маълумотларини тинглашга қарор қилинди. Шунингдек, йўл қўйилган ҳуқуқбузарликлар муаммолари тайёрланаётган 2020-2030 йиллар учун кино соҳасини ривожлантириш Концепцияси ва Кино тўғрисидаги қонун лойиҳасида уларни ҳал этиш йўлларини топиш мақсадида ўрганилади.\nЖамоатчилик кенгашида, шунингдек, "Aбдулло Қодирий" йирик бюджетли кино лойиҳасининг смета қиймати (19 миллиард сўмдан ортиқ, реж. Умид Ҳамдамов) каби масалалар ҳам кўриб чиқилди. Кино лойиҳасининг айрим қисмларида маблағлар ошириб юборилганлиги қайд этилди, шунингдек, фильм сметасини мақбуллаштириш таклиф этилди. Шунингдек, жамоатчилик кенгаши киноижодкорларнинг жамиятдаги хулқ-атвор этикаси масаласи ҳам кўриб чиқди. Бу борада Камара Камалова, Собир Назармуҳамедов, Aскар Фатҳуллин, Сайёра Худойбердиева, Санжар Бобоев ва бошқа кенгаш аъзолари бу ўз фикрларини билдирдилар.\n“Мана анчадан буён Сталин тоталитаризми қурбони бўлган таниқли ўзбек ёзувчиси Абдулла Қодирий ҳақида фильм яратиш ҳақида сўз бормоқда. Бироқ суратга олиш гуруҳи бўлажак суратга олиш ишларига муносиб равишда ҳозир бўлмаганлиги ва тегишли ҳужжатларни тайёрламаганлиги сабабли масала ҳал қилинмаяпти. ЖК аъзолари режиссёр Умид Ҳамдамов ва суратга олиш гуруҳининг бошқа вакиллари билан нима учун бундай бўлганлиги ва бу муаммони қандай ҳал қилиш ҳақида суҳбатлашдилар. Маълум бўлишича, фильмни яратиш учун аниқ ишлаб чиқилган режа ва режиссёр сценарийси мавжуд эмас, натижада баъзи нотўғри миш-мишлар пайдо бўлган. Кино санъати соҳасидаги катта ва тажрибалироқ ҳамкасблар томонидан бир қатор фойдали маслаҳатлар ва тавсиялар билдирилди”, – дея фикр билдирди журналист Борис Бабаев.\nТаъкидлаш жоизки, Жамоатчилик кенгашининг вазифалари кинематография соҳасида коррупция ва нопрофессионаллик ҳолатларига қарши курашиш, баҳсли, низоли вазиятларни ҳал этиш, шаффофликни таъминлаш ва кино соҳасини ривожлантиришга кўмаклашишдир. Ҳозирги вақтда кенгаш таркиби 18 аъзодан иборат. Булар таниқли режиссёрлар, актёрлар, сценарийнавислар, продюсерлар, киношунослар, фан ва маданият намояндалари, журналистлар ва педагоглардир.\nМаълумки, жорий йилнинг 30 июнь куни Ўзбекистон Президенти Шавкат Мирзиёев видеоселектор йиғилишида вазирликлар ва идораларда коррупцияга қарши курашиш масаласини кўтарди. Давлат раҳбари барча тузилмаларда асосий вазифаси очиқлик ва шаффофликни таъминлаш, шунингдек, фаолиятни рақамлаштиришдан иборат бўлган “Коррупциядан холи” дастурини ишлаб чиқиш зарурлигини таъкидлади.\nҚуйида Жамоатчилик кенгашининг Ўзбекистон кино саноати вакилларига йўллаган Мурожаатномаси матни келтирилмоқда:\n“Ўзбеккино” МА раҳбарияти коронавирус эпидемияси сабабли вақтинчалик чекловларга қарамай, “2030 йилгача кинематография соҳасини ривожлантириш концепциясини” ишлаб чиқиш бўйича жамоавий ишлар ташкиллаштирилди. Мамлакатимиз кино жамоатчилиги Концепцияни ишлаб чиқиш жараёнида фаол иштирок этди. Лойиҳанинг мувофиқлаштирувчи ишчи гуруҳи маълумотларига кўра, вақтинча ташкил этилган 18 гуруҳдан (йўналишлар бўйича) 250 дан ортиқ таклифлар, тавсиялар ва мулоҳазалар келиб тушди, уларнинг аксарияти Концепциянинг якуний талқинига киритилган. Мазкур ҳужжат Ўзбекистон Президенти томонидан маъқуллангач, кейинги 10 йил ичида кино саноати учун йўриқнома бўлади. Концепцияга Ўзбекистонда кино саноатини тубдан ислоҳ қилишга қаратилган босқичма-босқич ва қатъий чора-тадбирлар дастури асос қилиб олинади, бу ўз навбатида соҳада тўпланиб қолган муаммоларни ҳал қилишга, янги иқтисодий шароитда кино соҳасида стратегик вазифаларни самарали ҳал этишга, миллий фильмларнинг сифати ва рақобатбардошлигини оширишга, кинематографлар учун самарали, муносиб ҳақ тўлаш тизими ва ижтимоий преференцияларни яратишга, миллий кино соҳасининг дунё иқтисодий ва маданий майдонига интеграциялашуви учун шароит яратади, кино томошабинлари учун ўзбек ва жаҳон киносининг энг яхши намуналаридан баҳраманд бўлиш имкониятини беради.\nИқтисодий ислоҳотларнинг киноинновация воситаларини кино саноатида муваффақиятли қўллаш профессионал ёндашув, молиявий шаффофлик, барча режиссёрлар учун тенг шарт-шароитлар яратмасдан, “лоббизм институти”ни ва соҳадаги коррупцияни бартараф этмасдан имконсиздир.\nКино соҳасида шаффофликни таъминлаш мақсадида “Ўзбеккино” МА бир қатор муҳим лойиҳаларни амалга оширди, жумладан, “Ўзбеккино” бадиий кенгаши таркиби тўлиқ янгиланди, медиакиноклуб ташкил этилди ва ишлаб чиқарилаётган фильмларнинг бюджетлари эълон қилинди. Ушбу йўналишдаги муҳим қадам бу соҳадаги кино фаолиятини бошқарувчи ва мувофиқлаштирувчи асосий давлат органи бўлган юқори тузилмавий орган - Жамоатчилик кенгаши (ЖК)нинг ташкил этилиши бўлди. ЖК таркибига таниқли киноижодкорлар, ОAВ вакиллари, ҳуқуқшунослар, молиячилар ва бошқалар кирди. Экспертлар комиссияси қайта сайланди, унинг таркибига кино ишлаб чиқаришда яхши тушунадиган кино мутахассислари кирди. Ўзбекистонда кино саноатини ривожлантириш учун коррупцияга қарши яна бир тўсиқ "Ўзбеккино" МA қошида янги ташкил этилган Коррупцияга қарши кураш гуруҳи бўлиб, унинг фаолияти соҳада молиявий шаффофлик нормаларини жорий этиш, давлат маблағларининг сарфланишини назорат қилиш, коррупция ва лоббилаш ҳолатларини олдини олишдан иборат.\nКўрилаётган чора-тадбирлар, биринчи навбатда, барча кино саноати ходимлари учун профессионал фаолиятни амалга оширишда тенг шароитлар ва имкониятлар яратиш, уларнинг ҳуқуқ ва эркинликлари ҳимоясини таъминлаш, муносиб гонорар олишлари учун механизмлар ва воситалар, шунингдек бошқа ижтимоий-иқтисодий преференцияларни тақдим этишга қаратилган.\nБиз киночилик соҳасида давлат томонидан амалга оширилаётган ислоҳотлар яқин келажакда сезиларли натижаларга олиб келишини тушунамиз, аммо бу нафақат ҳукумат ва “Ўзбеккино” МА раҳбарияти, балки бутун кино ҳамжамиятининг хоҳишини талаб этади. Биз ҳеч бир жойда ислоҳотлар енгил ва турли фикр ва қарашларсиз ўтмаслигини тушунамиз. Бироқ бу низолар ва жамиятга ноқонуний усуллар билан ўз нуқтаи назарини юкланишига олиб келмаслиги керак. Шу муносабат билан биз ахлоқий нормаларнинг бузилиши ва вазиятни беқарорлаштиришга уриниш шароитида ишлаб чиқариш ва шахсий ҳаётимизни яхшилашга қаратилган давлат аҳамиятга эга глобал миқёсдаги вазифаларни ҳал қилиб бўлмайди, деб қатъий ишонамиз.\nЮқоридагиларни инобатга олган ҳолда, Жамоатчилик кенгаши аъзолари ўз кинематографчи ҳамкасбларини барча баҳсли масалаларни ташкил этилган жамоат кенгаши доирасида ҳал қилишга чақиради.\nБугунги кунда бизга ҳар қачонгидан ҳам кино саноатидаги барча ҳамкасбларимизнинг бирлашиши муҳим. Биз ўзимизнинг барча профессионал тажрибамизни, истеъдодимизни, кучимизни дунёда ўзбек киносининг аввалги шуҳратини тиклашга йўналтиришимиз, ислоҳотларни мантиқий якунига етказишимиз, бадиий жиҳатдан юқори фильмлар ишлаб чиқаришимиз, оилаларимизни муносиб даромад билан таъминлашимиз керак.\nМамлакат раҳбарияти катта умид билан юртимиз кино саноатини кенг миқёсда ислоҳ қилиш жараёнини қўллаб-қувватлашга тайёр. Бизда ўзбек киноси тақдири ва ўзимизнинг тақдиримизни янги тараққиёт сари йўналтириш учун катта имконият бор. Ҳаммаси ўзимизнинг қўлимизда! Келинг, оилаларимиз ва ўзбек кинематографияси келажаги учун ривожланишга қаратилган ҳар қандай муаммоларни ҳал қилишга қодир бўлган катта ва дўстона профессионал оилага бирлашайлик!\nЖамоатчилик кенгаши раиси Ҳ.Ҳасанов, раис ўринбосари Б. Базарбоев, котиб А.Эргашев, кенгаш аъзолари С.Назармуҳамедов, С. Бобоев, Қ.Камолова, Б. Якубов, М.Солиев, Н.Толипов, Ж.Пўлатов, А.Файзуллаев, Ф.Тўлаганов, М.Тошпўлатов, К.Мирҳодиев, М.Мўминова, А.Эргашев, Б.Бабаев, А.Фатхуллин.


Исроил Мадримов:”Зарбаларим сони у қадар кўп эмас” - EFFECT.UZ\n. 00:30 | 04.04.2021\nЎзбекистонлик боксчи Исроил Мадримов Эмманси Каломбони мағлубиятга учратгандан кейин ўз фикрлари билан ўртоқлашди.\n“Алҳамдулиллаҳ, авваламбор, ўз уйимизда ватандошларимиз қўллаб-қувватлашди. Аллоҳга шукр, Жароҳатдан сўнг жанг ўтказдим. Рақибим 14 жангнинг барчасида нокаут билан ғалаба қозонганди. Шунинг учун ўзимни жисмонан синаб кўришим керак эди.\n10 раундлик жангга тайёргарлик қилиб, тинимсиз машғулотлар олиб бордим. Бу жангга ҳам ўтган сафаргидек 3 ҳафта тайёргарлик кўрдим. Бу катта таваккал эди. Рақиб қандай эди? Албатта, буни барча кўрди, жисмоний томондан тайёргарлиги жуда кучли экан. Муносиб қаршилик кўрсатдим деб ўйлайман.\nҒалабани оиламга, ватанимга, Президентимизга, мухлисларимизга бағишлайман. Аллоҳга шукр, юзимиз ёруғ бўлди. Ғалаба қозондик. Алҳамдулиллаҳ жароҳатим у қадар билинмади. Лекин тайёргарликни янаям кучайтиришим кераклигини тушуниб етдим. Зарбаларим сони у қадар кўп эмас. Бунинг устида ишлашим керак.\nКўпроқ танага зарбалар бердим. Жанг ярмидан сўнг бош қисмига эътиборни қаратдим. Дастлабки нокдаун ҳолатидан кейин шошилмасликка ҳаракат қилдим. Кўпчилик нокдаундан сўнг, дарҳол олдинга ташланади, бу эса, хатога олиб келади. Чемпионлик жанги олдинда турибди. Янада укучли тайёргарлик кўрамиз”.\nTeglar:Prof boks, Исроил Мадримов, Эмманси Каломбо\nКанададаги ушбу дарё "юридик шахс"га айланди\nИсроил Мадримовга уй совға қилинди\nИсроил Мадримовнинг вазнида мутлақ чемпионлик жангги ўтказилади


Гамбиядаги ҳарбий амалиёт вақтинча тўхтатилди\n09:52 / 20.01.2017\nҒарбий Африка мамлакатлари иқтисодий ҳамжамиятининг Гамбиядаги ҳарбий амалиёти 20 январь тушгача вақтинча тўхтатилди. Сайловда мағлуб бўлган президент Яйя Джаммега ҳокимиятни тинч йўл билан топшириши учун имконият бериш мақсадида шундай қарор қабул қилинган. Бу ҳақда Рейтер агентлиги хабар қилмоқда.\n20 январга ўтар кечаси Сенегал ҳукумати ўз қўшинини Гамбияга олиб кирганини маълум қилди. Нигерия ҳам ҳарбийларини сафарбар этганини эълон қилди. Бундан ташқари, Сенегал армияси, Гамбиянинг ҳарбий иншоотларига зарбалар бериш бошлангани ҳақида ахборот тарқатди.\nЭслатиб ўтамиз, 19 январь куни ҳокимиятни сайланган президент Адам Барроуга топшириши керак бўлган амалдаги давлат раҳбари ваколатлари Гамбия парламенти томонидан 18 январда узайтирилган, мамлакатда фавқулодда ҳолат жорий қилинган эди. Барроу 19 январь куни Гамбиянинг Сенегалдаги элчихонасида вазифасига киришган эди.\nМаънавий тушкунлик: гамбиялик қочқин уни масхара қилаётганлар кўз ўнгида чўкиб кетди


13:45 / 15.07.2019 1348 pdf Ўқиш режими + -\nعَنْ أَبِي هُرَيْرَةَ رَضِيَ اللهُ عَنْهُ، عَنِ النَّبِيِّ ﷺ: «إِنَّ اللهَ يُحِبُّ الْعُطَاسَ، وَيَكْرَهُ التَّثَاؤُبَ، فَإِذَا عَطَسَ فَحَمِدَ اللهَ، فَحَقٌّ عَلَى كُلِّ مُسْلِمٍ سَمِعَهُ أَنْ يُشَمِّتَهُ، وَأَمَّا التَّثَاوُبُ فَإِنَّمَا هُوَ مِنَ الشَّيْطَانِ، فَلْيَرُدَّهُ مَا اسْتَطَاعَ، فَإِذَا قَالَ: هَا، ضَحِكَ مِنْهُ الشَّيْطَانُ». رَوَاهُ الْبُخَارِيُّ.\n«Набий соллаллоҳу алайҳи васаллам шундай дедилар: «Аллоҳ акса уришни хуш кўради, эсноқни эса хуш кўрмайди. Акса уриб, Аллоҳга ҳамд айтса («Алҳамдулиллаҳ» деса), ташмит айтиш («Ярҳамукаллоҳ» дейиш) уни эшитган ҳар бир мусулмоннинг зиммасига ҳақдир. Эсноқ эса фақат шайтондандир. Киши қўлидан келганича уни қайтарсин. Қачон «Ҳооҳ», деса, шайтон унинг устидан кулади».\nУшбу ҳадисда ҳар бир кишида ҳар куни учраб турадиган икки ҳолатга нисбатан Ислом одоби, Ислом маданияти, Ислом ахлоқи баён қилинмоқда.\nТумовдан бошқа вақтдаги акса уриш одатда енгиллик аломати бўлади. Акса уриш яхшилик аломати бўлгани сабабли, акса урган киши Аллоҳ таолога ҳамд айтиши керак экан. Буни эшитган ҳар бир киши эса акса урган кишига «Ярҳамукаллоҳ», яъни «Аллоҳ сенга раҳм қилсин», дейиши Ислом одобларидан экан. Бунга ҳар бир мўмин-мусулмон амал қилиши лозим.\nЭснаш кишининг жисми ва руҳи оғирлашгани, хиралашгани аломатидир. У ҳеч қачон яхшилик аломати бўлиши мумкин эмас. Шунинг учун мусулмон киши иложи борича ўзидан эсноқни қайтариши керак бўлади.\nЭснашни ҳамма халқлар ҳам яхши нарса деб билмайдилар. Эснаш энг камида дангасаликнинг аломатидир. Набий соллаллоҳу алайҳи васаллам эса уни «шайтондандир», демоқдалар. Шунинг учун эсноқни доимо, айниқса намозда қайтаришимиз керак. Бўлар-бўлмасга эснайвериб, шайтоннинг кулгисига қолмаслигимиз лозим.\nМашҳур аллома Ибн Ҳажар раҳматуллоҳи алайҳи ўзининг Саҳиҳи Бухорийга ёзган «Фатҳул Борий фий шарҳи Саҳиҳи Бухорий» номли китобида биз ўрганаётган ҳадиси шарифнинг шарҳида Хаттобий раҳматуллоҳи алайҳидан қуйидагиларни келтиради:\n«Иккисидаги (акса уриш ва эснашдаги) яхши ва ёмон кўришнинг маъноси уларнинг сабабига қайтади. Акса уриш баданнинг енгиллиги, бурун тешикларининг очиқлиги ва ҳаддан ташқари тўйиб емаганлик аломатидир. У эснашнинг тескарисидир. Чунки эснаш бадан иллатга тўлгани ва унинг оғирлашгани аломатидир. Эснаш аралаш-қуралаш қилиб кўп ейишдан келиб чиқади. Акса уриш кишини ибодатга ғайратли қилади. Эснаш эса унинг аксидир».\nМуҳаммад Мустафо соллаллоҳу алайҳи васаллам сиз билан биз умматларига акса урган кишига Аллоҳ таолонинг раҳматини тилаб дуо қилишни ҳам ўргатганлар.\nعَنْ أَبِي هُرَيْرَةَ رَضِيَ اللهُ عَنْهُ، عَنِ النَّبِيِّ ﷺ قَالَ: «إِذَا عَطَسَ أَحَدُكُمْ فَلْيَقُلِ: الْحَمْدُ لِلَّهِ. وَلْيَقُلْ لَهُ أَخُوهُ أَوْ صَاحِبُهُ: يَرْحَمُكَ اللهُ. فَإِذَا قَالَ لَهُ يَرْحَمُكَ اللهُ. فَلْيَقُلْ: يَهْدِيكُمُ اللهُ وَيُصْلِحُ بَالَكُمْ». رَوَاهُ الْبُخَارِيُّ.\n«Набий соллаллоҳу алайҳи васаллам шундай дедилар: «Бир киши акса урса, «Алҳамдулиллаҳ», десин. Буни эшитган биродари ёки шериги унга «Ярҳамукаллоҳ» (Аллоҳ сенга раҳм қилсин), десин. Буни эшитган акса урган киши «Яҳдийкумуллоҳу ва йуслиҳ баалакум (Аллоҳ сизни ҳидоят қилсин ва ишингизни ислоҳ қилсин)» десин».\nДемак, акса урган ва буни эшитган икки мусулмон ўртасида ана шундай ўзаро дуо бўлиши керак. Ислом ахлоқи, суннати, маданияти ана шуни тақозо қилади. Буни ҳар бир мўмин-мусулмон билиши, билмаганларга ўргатиб бориши лозим ва лобуддир.\nҲозирги даврдаги тиб ходимлари эснаш бош миянинг кислородга, жисмнинг ғизога ҳожати борлигининг аломатидир, дейдилар. Нафас олиш аъзолари бош мия ва жисмга кислород етказиб беришда камчиликка йўл қўйса, эснаш бошланади. Бу ҳолат кўпроқ уйқусираш, ўзидан кетиш ва ўлимдан олдин бўлади.\nЭснаш оғиз орқали чуқур нафас олишнинг бир туридир. Аслида оғиз чуқур нафас олишнинг табиий йўли эмас. Чунки у бурунга ўхшаб, нафас орқали олинган ҳавони тозалаш жиҳозига эга эмас. Шунинг учун эснаш пайтида оғиз катта очилганда ва чуқур нафас олиш ила ҳаво ичга тортилганда ҳавога қўшилиб турли ғубор ва микроблар одамнинг ичига киради. Шунинг учун ҳам Муҳаммад Мустафо соллаллоҳу алайҳи васаллам иложи борича эснашни қайтаришга ва оғизни ўнг қўлнинг кафти ёки чап қўлнинг орти билан тўсишга иршод қилганлар.\nАкса уриш эса эснашнинг аксидир. У тўсатдан келади ва кучли бўлади. Унинг сабабидан ҳаво ўпкадан бурун ва оғиз орқали куч билан чиқади. У ўзи билан бирга йўлида турган ҳаво, микроб ва бошқа нарсаларни ҳам олиб чиқади. Шунинг учун ҳам акса Роҳмандан бўлиши табиийдир, чунки унда жисм учун фойда бордир. Эснаш эса шайтондандир, чунки унда жисмга зарар бордир.\nШунинг учун ҳам акса урган одамга Аллоҳ таолога ҳамд айтиш, эснаган одамга эса шайтондан паноҳ тилаш лозим бўлади.\nабдурахим 21:40 / 16.08.2020\nхотирамдан кутарилганларини тиклаб олдим !!! РАХМАТ !\n12:10 / 15.07.2019 522\n15:28 / 15.07.2019 1698\n726 19:09 / 19.05.2020\n4343 11:30 / 02.04.2019\n1608 08:07 / 01.02.2020\n350 08:00 / 23.10.2020


FC Barcelonaнинг MES QUE UN CLUB номли блоги\nКиритилган сана: 2014-07-24 19:02\nЭътиборингизга Ла Лиганинг янги мавсумда "Барса" иштирокидаги ўйинлар жадвалини тақдим қиламиз.\nНеймар - Месси - Суарес: Ким қаерда ўйнайди?\nКиритилган сана: 2014-07-23 03:02\nЛа Лигада янги мавсум бошланишига бир ой қолди. Трансфер бозори авжида. Ўйинчилар ўз клублари билан машғулотга киришган. Баъзи бирлари таътилдан қайтмаган. Луис Энрике эса айни пайтда фаолиятида катта бурилиш бўладиган мавсумни кутмоқда. Кўпчилик мухлислар нимагадир ушбу мавсум Энрике учун қийин мавсум бўлишини ҳам таҳмин қилиб улгуришган. Чунки энди унинг қўл остида Неймар, Месси, Суарес каби жаҳоннинг энг кучли юлдуз футболчилари тўп суради. Тўғри, бу фантастик учликни ҳар қандай клуб ўз сафида кўришни орзу қилади. Лекин уларнинг асосий таркибда ўз имкониятларига қараб тўғри тарзда жойлашуви эса мураббийнинг зийраклиги ва топқирлигига боғлиқ. Бу эса осон иш эмас, албатта. Айни вақтда Луис Энрикенинг ўрнида бўлиб қолишни орзу қилмаган бўлар эдим.\nКиритилган сана: 2014-07-17 15:23\n"Барселона"нинг бу мавсум трансфер бозорида Суаресни ўз таркибига қўшиб олиши худди ўтган мавсумда "Реал" Мадриднинг Бейлни сотиб олиш билан боғлиқ трансферига ўхшаб кетмоқда. Мадридликлар Озил ва Игуаинни сотиб юборишганди. Каталонияликлар эса ўз навбатида уругвайлик ҳужумчини қўлга киритиш учун Фабрегас ва Санчесдан воз кечишди. Фарқ шундаки, мавсум бошида "Реал" бу икки етакчисиз ҳам мукаммал таркибга эга эди. "Барса"да эса амплуалар бўйича етарли муаммолар мавжуд эди.\nКиритилган сана: 2014-07-13 00:53\nБарсанинг трансфер сиёсатини кўпчилик умуман тушунмайди. Шу жумладан мен ҳам. Зеро қиммат нархда ўйинчи харид қилиб, арзон баҳога сотиб юборадиган клубнинг позициясини тўғри англаб етиш учун бир вақтнинг ўзида ўта кучли иқтисодчи, инноватор, менеджер, ижрочи директор бўлиш ҳам етарли бўлмайди.\n«Барселона»: Систематик инқироз\nКиритилган сана: 2014-04-15 16:21\n«Барселона»нинг сўнгги мағлубиятлари — клубда кузатилаётган систематик инқироз натижасидир. Бу инқироз эса, кўринишидан яна давом этадиганга ўхшайди четдан. Инқироз техник ёки ўйин жиҳатидан унчалик кўзга ташланмаётган бўлиши мумкин, аммо келажакда бу омилларга ҳам таъсир кўрсатиши мумкин бўлган сабаблар талайгина.\nХави: "Барселона"нинг даври тугагани йўқ!"\nКиритилган сана: 2012-06-03 17:38\nЯқинда “Барселона” клубининг вице-сардори Хави – ўтган мавсум ҳақида ва Гвардиоланинг клубдан кетиш борасидаги ўз фикрлари бўйича “Спорт” журналига интервью берди. Биз ушбу интерьвюни сизга тўлиқ ҳолда тақдим этишга қарор қилдик.\nAdeu, Pep Guardiola!\nКиритилган сана: 2012-04-27 23:54\nКиритилган сана: 2012-04-21 02:37\nОз фурсат қолди! Ёнингиздан шамол бўлиб ўтиб кетаётган вақт - бу мавсум учун Ла лигада ҳаммаси ҳали давом этиши ёки интиҳо топишига ойдинлик киритишига энди кунлар эмас, саноқли соатлар қолди. Беш юз миллион футбол ишқибозларининг баъзилари муҳим бўлган ишидан, баъзилари ширин тушидан ҳам кечиб тўғридан-тўғри жонли эфирда кўриши кутилаётган баҳс томон тобора яқинлашмоқдамиз. Бунга шунчаки "баҳс" деб таъриф берилмайди, бунга "футбол спектакли" дея изоҳ бериш ҳам шарт эмас! Уни шунчаки "ЭЛ-КЛАССИКО" дея таърифлашнинг ўзи етарли. Футболдан хабари йўқ иносн ҳам ким ҳақида гап кетаётганини англаб етади. Бугун биз ҳам ушбу ўйин олдидан баъзи фикрларимизни сиз билан ўртоқлашишга қарор қилдик.\n"Биринчи бўлим" ҳақида\nКиритилган сана: 2012-04-19 13:14\nБарчангиз кечаги ўйинни, айрим ишқибозларнинг наздида, уч йилдан буён "орзиқиб" кутилган ўйиннинг "биринчи" бўлимини ҳоҳ "Стемфорд Бриджда" бўлсин, ҳоҳ телевизор орқали бўлсин, томоша қилдингиз, албатта.\n"Челси" - "Барселона": Ўйиндан олдинги фикрлар\nКиритилган сана: 2012-04-18 22:26\nБир неча соатлардан сўнг бошланадиган "Челси" ҳамда "Барселона" жамоалари ўртасидаги ўйиндан аввал бўлажак ўйин ҳақидаги фикрларни йиғиб, сизнинг эътиборингизга ҳавола этишга қарор қилдик. stadion.uz сайти томонидан кунлик хабарларда бир қанча фикларни ўқиб олишга улгурдингиз, албатта. Қуйида сизнинг эътиборингизга ҳавола этилаётган фикрлар эса сайтда эълон қилинмаган фикрлар. Фикрларни ўқиб чиқиб, сиз ҳам бугунги ўйин ҳақида ўз фикрингизни билдиришингизни сўрардик.


Лавров Қримдаги Россия қўшинлари русларни ҳимоя қилмоқда, дея иддао қилмоқда\nРоссия Ташқи ишлар вазири Сергей Лавров Украинанинг Қрим яриморолига киритилган Россия қўшинлари бу минтақада яшовчи русларни ҳимоя қилмоқда, дея баёнот берди.\nЛавров душанба куни Женевада бошланган БМТ Инсон ҳуқуқлари кенгаши йиғинидаги чиқишида, “сиёсий вазият нормаллашувига қадар” Украинада Россия қўшинларини ушлаб туриш зарурати бор, дея иддао қилди.\nЛавров Украинанинг янги ҳукуматини озчиликлар ҳуқуқарини бузаётганликда айблаб, Украинанинг аксар минтақаларини ультрамиллатчилар назоратига ўтганини таъкидлади.\nУнинг яна иддао қилишича, “ультрамиллатчиларнинг зўравонлиги руслар ва русийзабон аҳолининг ҳаёти ва манфаатларига таҳдид қилмоқда”.\nЛавров Украинадаги роли боис Россияга нисбатан “санкция ва бойкотлар” билан таҳдид қилаётган Ғарб давлатларини кескин танқид остига олди.\nУкраина Россияни ҳарбий интервенция амалга ошираётганликда айблаб, Кремльдан ўз қўшинларини Қримдан олиб чиқишни талаб қилмоқда.


Тошкент вилоятида валюта фирибгари қидирилмоқда - Zamin.uz\n12 июнь куни Тошкент вилоятининг Ангрен шаҳрида яшовчи С.Х. исмли аёл ИИБга мурожаат қилиб, унда шу йил 9 июнь куни номаълум аёл унинг уйига келиб, ўзини банк ходими деб таништиргани ва 30 фоизлик чегирма билан дам олиш масканига йўлланма олиб беришлигини айтиб, ундан 1.400 АҚШ долларини алдаб олганини билдирган. Бу ҳақда Ўзбекистон Республикаси ИИВ Жамоатчилик ва оммавий ахборот воситалари билан алоқалар бошқармаси хабар қилмоқда.\nҚайд этилишича, ўша аёл пулларнинг ўрнига 8 дона қалбаки 200 евро купюраси солинган конвертни бериб, бир неча кундан кейин пулларни банк орқали миллий сўмга алмаштириб беришлигини айтиб, воқеа жойидан кетганлигини маълум қилган.\n«Ҳурматли фуқаролар, ўз хорижий валютангизни банкларнинг валюта айирбошлаш шохобчалари орқали миллий валютага алмаштиринг. Агарда сиз ва яқинларингиз олдига ана шундай шахслар келиб, пулларингизни миллий валютага алмаштириб беришни айтса билингки, улар фирибгардир. Дарҳол ички ишлар органининг ҳудудий бўлимлари ёки «102» телефон рақамига қўнғироқ қилиб хабар беринг», - дейилади хабарда. “Замин” янгиликларини “Twitter”да кузатиб боринг\n19-06-2018, 06:30, Жамият\n16-06-2018, 23:53, Жамият


Анжуманнинг халқаро ташкилотлар вакиллари ва Марказий Осиё бўйича олимлар ҳамда экспертлардан иборат айрим иштирокчилари “Жаҳон” ахборот агентлиги мухбирлари билан суҳбат чоғида ушбу муҳим тадбирнинг якунлари юзасидан ўз фикр-мулоҳазаларини ўртоқлашдилар. Қуйида мазкур суҳбатларнинг бир қисми ўқувчилар эътиборига ҳавола қилинади.\nПетко ДРАГАНОВ, БМТнинг Марказий Осиё учун превентив дипломатия бўйича минтақавий маркази раҳбари:\n— Кейинги вақтларда Марказий Осиёда интеграция жараёнининг жадаллашуви тамойили кузатилмоқда. Қўшни мамлакатлар билан муносабатлар мустаҳкамланишини устувор йўналиш сифатида эълон қилган Ўзбекистон бунга асосий турткини берди. Бугун ана шу сиёсатнинг ижобий натижаларини кўриб турибмиз.\nШуни қайд этиш жоизки, яқинда бизнинг муассасамиз Марказий Осиё давлатларига Амударё ва Сирдарё сув ресурсларидан фойдаланиш тўғрисидаги конвенциялар лойиҳаларини таклиф қилди. Етакчи мутахассислар билан ҳамкорликда ишлаб чиқилган ушбу ҳужжатлар замонавий халқаро ҳуқуқнинг муваффақиятларини ўзида акс эттирган. Шунингдек, уларда сув ресурсларидан фойдаланишдаги муаммолар ижобий ҳал қилинган ҳудудлар мисол сифатида келтирилган.\nБунда биз мазкур минтақанинг ўзига хослигини ҳамда оқимнинг юқори ва қуйи қисмларида жойлашган мамлакатлар манфаатларини максимал даражада ҳисобга олишга интилдик.\nАлбатта, бу жудаям нозик масала, бироқ биз келажакка ишонч билан қараймиз. Бундай муаммолар дунёнинг ҳеч бир жойида осонликча ҳал бўлмаган. Чунки барча субъектлар манфаатларининг келишуви узоқ давом этадиган ва мураккаб жараёндир. Шу билан бирга, биз ишлаб чиққан конвенция тайёр андоза эмаслигини ҳам таъкидлашни истардим. Биз фақат ўзимизнинг ғоя ва тавсияларимизни таклиф қилдик ҳамда ўзларининг фикр-мулоҳазалари ва шарҳларини билдиришлари учун лойиҳани Марказий -Осиёнинг барча давлатига юбордик. Шуниси қувонарлики, бизнинг ташаббусимизга биринчи бўлиб Ўзбекистон ўз муносабатини билдирди. Унинг нуқтаи назари ижобийдир. Ҳозирги пайтда бошқа мамлакатларнинг ҳам муносабат билдиришларини кутаяпмиз. Агар биз сув масаласи сиёсийлаштирилмаслигига эриша олсак, масалани ҳал этиш йўли топилади. Бу эса, табиийки, Марказий Осиё халқларининг фаровонлигига хизмат қилади.\nМинтақада кечаётган жараёнлар назарда тутилганда, конференция жуда долзарб ҳамда ўз вақтида ташкил этилган тадбир эканлиги ойдинлашади. Мазкур анжуман жорий йил ноябрь ойида Самарқанд шаҳрида Марказий Осиёда хавфсизлик ва барқарор тараққиётни таъминлаш бўйича ўтказиладиган халқаро конференцияга тайёргарлик жараёнида -дастлабки босқич бўлиб қолади. Марказий Осиё доирасида турли даража ҳамда шакллардаги учрашувларнинг кўпайиши бизни қувонтиради, албатта. Зеро, бу давлатлар жаҳон майдонида умумий манфаатларини биргаликда ҳимоя қилишлари учун минтақа ўз “субъективлигини” топмоғи зарур.\nҲелена ФРЕЙЗЕР, БМТ резидент-координатори, БМТ Тараққиёт дастурининг Ўзбекистондаги доимий вакиласи:\n— Ишончим комилки, яхши қўшничилик муносабатларисиз ҳамда мустаҳкам алоқаларсиз Марказий Осиё мамлакатларининг гуллаб-яшнаши мумкин эмас.\nҚўшни давлатлар ўртасида мустаҳкам муносабат ва дўстона хайрихоҳликнинг йўқлиги ёки етишмаслиги тараққиётга, барқарор ривожланишга тўсқинлик қилиши тарихдан яхши маълум.\nМарказий Осиё мамлакатлари маданий ҳамда савдо-иқтисодий ришталарнинг минг йиллик тарихига эга, унинг халқларини эса умумий қадриятлар бирлаштириб туради. Ушбу конференция қатор масалалар бўйича ўзаро фикр ва қарашларни алмашиш учун яхши минбар бўлиб, бу мамлакатлар вакилларининг бир-бирлари томон яна бир қадам ташлашларида яхши имконият ҳисобланади, деб ўйлайман.\nЎзбекистон БМТнинг Амударё ва Сирдарё бўйича конвенцияси қабул қилиниши тўғрисидаги ташаббусини қўллаб-қувватлаганини қайд этаман. Халқаро ҳамжамият номидан айтишим мумкинки, республика табиий ресурслардан оқилона фойдаланиш учун фаол қадамларни ташлаётгани бизни ғоят қувонтиради. Минтақа учун сув масаласи долзарб, бу бойликдан оқилона фойдаланиш эса барча давлатлар манфаатларига мос келади. Ўйлайманки, мазкур битим лойиҳаси бўйича олдинда турган музокаралар катта муваффақият қозонади.\nЯна шуни ҳам айтишни истардимки, Марказий Осиёда хавфсизлик ва барқарор тараққиётни таъминлаш бўйича жорий йил ноябрь ойида Самарқандда ўтказилиши режалаштирилган халқаро конференция Президент Шавкат Мирзиёев ташаббуси билан ҳаётга татбиқ этилаётган 2017 — 2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясининг -бешинчи йўналиши рўёбининг мантиқий давоми бўлади. Бундай юксак даражадаги -тадбирнинг ташкил этилиши Ўзбекистон сўздагина эмас, балки амалда ҳам мазкур -дастуриламал ҳужжатдаги ушбу йўналишни амалга ошириш йўлида қатъий қадамлар ташлашга тайёр эканлигини намоён этаётганининг яхши мисоли ва тасдиғи бўлиб қолади, деб ҳисоблайман.\nИрина ЧЕРНЫХ, Қозоғистон Президенти ҳузуридаги Қозоғистон стратегик тадқиқотлар институти бош илмий ходими:\n— Ўзбекистонда кечаётган жараённи бизнинг мамлакатимизда улкан қизиқиш ҳамда катта умидлар билан кузатиб боришади. Хусусан, Қозоғистон сиёсий намояндалари ва бизнес ҳамжамияти қўшни давлатдаги ўзгаришларга катта ишонч билан қарамоқда. Республика борган сари очиқ мамлакатга айланаяпти, жиддий тизимли ислоҳотлар амалга оширилаётир, бошқа давлатлардан ишбилармонларни қабул қилмоқда.\nМинтақавий сиёсатда Тошкентнинг фаоллиги ўсиб бораётган бир пайтда Марказий Осиё интеграцияси масаласи долзарблашиб бораяпти. Минтақа мамлакатлари, шунингдек, хориж давлатлари иштирокидаги кўпгина интеграция лойиҳаларини эслаймиз. Афсуски, уларнинг аксарияти жиддий мазмун билан тўлдирилмаган эди. Бундан ташқари, ташаббуслар эълон қилинганидан сўнг амалий қадамлар ташланмади. Натижада Орол денгизини қутқариш ва Марказий Осиёда ядро қуролидан холи ҳудудни барпо қилиш бўйича биргаликдаги чора-тадбирларни ҳисобга олмаганда, интеграция ташаббуслари ва дастурларининг барчаси пучга чиқди.\nЎзбекистон ташқи сиёсатидаги янги тамойиллар боис бугун шундай палла келдики, бизлар Марказий Осиёда интеграция жараёнини аниқ-равшан мазмун билан бойитишимиз мумкин. Бундан ташқари, комил ишонч билан айтаманки, биз халқаро -муносабатларнинг субъекти бўлишимиз вақти келди: ахир тарихнинг катта қисми давомида чет мамлакатлар Марказий Осиёга фақат таъсир кўрсатиш ҳамда рақобат объекти сифатида қараб келишди. Ҳозир минтақа давлатлари ўз муаммоларини маслаҳатлашувлар асосида ўзлари ҳал эта олишлари мумкинлигини тушуниш вақти етиб келди.\nХудоберди ХОЛИҚНАЗАР, Тожикистон Президенти ҳузуридаги Стратегик тадқиқотлар маркази директори:\n— Ўзбекистон ташқи ишлар вазири Абдулазиз Комиловнинг нутқида Марказий Осиё келажаги юзасидан Ўзбекистоннинг қарашлари ҳамда қўшнилар билан муносабатларни мустаҳкамлаш истиқболларига доир қимматли маълумотлар тилга олинди. Тошкент ташаббуси билан бошланган минтақа давлатларининг яқинлашуви жараёни тарихий аҳамиятга моликдир. Узоқ йиллар давомида биринчи марта Марказий Осиёнинг барча давлати узоқ муддатли ва ўзаро манфаатли шерикликни йўлга қўйиш, интеграцияни жадаллаштириш, юзага келган муаммоларни биргаликда ҳал этиш зарур эканлиги юзасидан якдил фикрдадирлар. Биз қанча кўп ҳамкорлик қилсак, қанча кўп мулоқот ўтказсак, сиёсий ҳамда ижтимоий-иқтисодий мураккабликларни шунчалик осонлик -билан бартараф этишимиз мумкин бўлади. Бундан ташқари, узоқ йиллар мобайнида биринчи маротаба Марказий Осиё экспертлари давлат органлари кўмагида минтақавий ҳамкорлик муаммоларини конструктив муҳитда муҳокама қилишмоқда.\nЎзбекистоннинг Марказий Осиёга нисбатан муносабатидаги янги йўналиши амалий ва дадил қадам ҳисобланади. Буни Тожикистон мисолида ҳам яққол кўришимиз мумкин: фақатгина ярим йил ичида қанча воқеа ва ўзгаришлар бўлди! Узоқ йиллар мобайнида мамлакатимизда биринчи марта Ўзбекистон санъат усталари концерти, “Made in Uzbekistan” маҳсулотлар кўргазмаси ташкил этилди. Тожик халқи бу воқеаларни катта кўтаринкилик билан қарши олди. Бизнинг қўшни давлат саноат ишлаб чиқариши, юқори сифатли маҳсулотлар тайёрлашда нақадар улкан имкониятларга эга эканлигидан бизнесменларимиз ҳайратга тушдилар. Савдо-иқтисодий, маданий-гуманитар соҳалардаги алоқаларнинг бу тарзда ўсиб бориши халқларимизга ўзаро манфаат топишлари учун имконият яратади. Ишончим комилки, бундай ажойиб ишлар бундан кейин ҳам давом эттирилади.\nЖумакадир АКЕНЕЕВ, Қирғизистон миллий университети профессори:\n— Ўзбекистон Марказий Осиё давлатлари билан чегарадош бўлибгина қолмасдан, улкан сиёсий, иқтисодий ҳамда интеллектуал капиталга ҳам эгадир. Мамлакат минтақадаги барча жараёнга улкан таъсир кўрсатади. Республика ўзининг саноат салоҳиятини сақлаб қолиш ва сезиларли ривожлантиришга, юқори сифатли катта номенклатурадаги маҳсулотлар ишлаб чиқаришни йўлга қўйишга эришди.\nЎтган йиллар давомида Марказий Осиёда интеграциялашувни йўлга қўйиш юзасидан бир неча маротаба қадам ташланди. Бироқ мустақил ривожланишнинг оддий бўлмаган даври мобайнида ҳар бир мамлакат, энг аввало, ўз муаммолари ва манфаатларини ўйлади, натижада самарали давлатлараро тизимни шакллантиришга муваффақ бўлинмади. Тошкентнинг фаол дипломатияси туфайли минтақа даражасидаги ҳамкорлик кучли қўшимча турткига эга бўлди. Давлатларимиз ташқаридан қандайдир “воситачиларни” жалб этмасдан туриб ўз муаммоларини ўзлари ҳал қилмоғи лозим. Сиёсий ирода ҳамда аниқ-равшан мақсадлар мавжуд экан, биз ўзаро манфаатли ва тенг ҳуқуқлилик тамойилларига асосланган шерикликни йўлга қўйишга қодирмиз. Шу муносабат билан мен 11 августда бўлиб ўтган Тошкент конференцияси Марказий Осиё интеграцияси шаклланишида янги босқичнинг ибтидоси сифатида тарихда қолишига умид қиламан.\nМазкур рукндаги бошқа мақолалар: « Қонун лойиҳалари муҳокамасида асосли таклифларга эътибор қаратилмоқда\tСудьяларга холис баҳо берилади »


Тошкентда машина бошқариш ҳуқуқидан маҳрум қилинган Spark ҳайдовчиси пиёдани уриб юборди - Zamin.uz\n12:45 / 11.05.2021\n10 май куни Тошкент шаҳрининг Янгиҳаёт туманида йўлни кесиб ўтаётган фуқаро автомашина уриб юбориши оқибатида вафот этди. Бу ҳақда пойтахт ИИББ ахборот хизмати хабар берди.\nМаълум қилинишича, ҳодиса соат 11:30 да туманнинг Меҳригиё кўчасида содир бўлган. Аниқланишича, Spark’нинг 26 ёшли ҳайдовчиси 3 февраль куни Учтепа тумани суди томонидан Маъмурий жавобгарлик тўғрисидаги кодексининг 131-моддаси 1-қисмига (транспорт воситаларини маст ҳолда бошқариш) мувофиқ транспорт воситасини бошқариш ҳуқуқидан 18 ойга маҳрум қилинган.\nҲайдовчи автомобилни бошқариб кетаётиб, тартибга солинмаган пиёдалар ўтиш жойидан кесиб ўтмоқчи бўлган пиёда 23 ёшли Б.Р.ни уриб юборган. Оқибатда пиёда олган жароҳатлари сабаб воқеа жойида вафот этган.\nҲолат юзасидан Жиноят кодексининг 266-моддаси 2-қисми (транспорт воситалари ҳаракати ёки улардан фойдаланиш хавфсизлиги қоидаларининг бузилиши оқибатида одам ўлиши) бўйича жиноят иши қўзғатилди. Тергов ҳаракатлари олиб борилмоқда. «Замин» янгиликларини «Вконтакти»да кузатиб боринг\nЯнгиликлар » Жамият » Тошкентда машина бошқариш ҳуқуқидан маҳрум қилинган Spark ҳайдовчиси пиёдани уриб юборди


Мамадали Маҳмудовнинг қамоқдан чиқишига 'умиди қолмаган' - BBC Uzbek - O'zbekiston\nМамадали Маҳмудовнинг қамоқдан чиқишига 'умиди қолмаган'\nСўнгги янгиланиш 20 март 2013 - 12:51 GMT\n14 йилдан буён қамоқда қолаётган таниқли адиб Мамадали Маҳмудов устидан янги тергов жараёни ниҳоясига етган.\nМамадали Маҳмудов Ўзбекистондаги энг кекса сиёсий маҳбуслардан биридир\n14 йилдан буён қамоқда қолаётган таниқли адиб Мамадали Маҳмудовнинг жазо муддати яна бир неча йилга узайтирилиши мумкин.\nБу ҳақда яқинларига унинг ҳимоячиси маълум қилган.\n72 ёшли ёзувчи билан 6 март куни Тоштурмада учрашган ҳимоячисининг айтишича, Мамадали Маҳмудов устидан ўтган ой бошланган янги тергов жараёни ниҳоясига етган ва у айблов хулосаси билан таништирилган.\nУнга мувофиқ, таниқли адиб Ўзбекистон Жиноят кодексининг 221 - моддаси - "Жазони ижро этиш муассаси маъмуриятининг қонуний талабларига бўйсунмаслик" да айбланмоқда.\nУшбу модда энг кам уч ярим йил, энг кўп беш йиллик қамоқ жазоларини назарда тутади.\nМамадали Маҳмудов устидан маҳкаманинг қачон ва қаерда бўлиб ўтиши номаълум.\n'Барибир қўшиб беришади'\nТаниқли шоира ва мухолифат фаоли Дилором Исҳоқованинг ҳимоячига иқтибосан билдиришича, Мамадали Маҳмудовга жаъми 31 эпизод бўйича айб қўйилган.\nУнинг сўзларига кўра, Мамадали Маҳмудов бу айбловларнинг барчасини рад этган, аммо айблов хулосасига имзо чеккан.\n"Ачинарлиси шуки, Мамадали ака айблов хулосасига ҳеч нарса демасдан қўл қўйиб берган. Ҳимоячининг "қамоқхона тартибини бузмаган бўлсангиз, нега қилмаган айбингизга иқрор бўлиб, қўл қўйдингиз?" деган саволига у "бунинг аҳамияти йўқ, қўл қўяманми, қўйманманми, менга барибир қўшиб беришади", - деб жавоб берган. Мамадали аканинг қамоқдан чиқишига умиди қолмаган, - дейди Дилором Исҳоқова Би-би-си билан суҳбатда.\nУнга кўра, ҳимоячиси Мамадали Маҳмудовнинг аввалроқ қамоқхонада боши ёрилишига нима сабаб бўлгани ҳақида ҳам сўраган.\nМамадали Маҳмудов қон босими кўтарилиши натижасида кўзи қорайиб, йиқилгани ва бошидан жароҳат олганини айтган.\nЎтган йил ноябрида ёзувчини қамоқхонада бориб кўрган қизи унинг бошида чуқур яра борлигини айтган, бу эса 72 ёшли адиб қийноққа солинаётган бўлиши мумкинлиги ҳақидаги хавотирларни уйғотган эди.\n72 ёшли адиб қатор хасталиклардан азоб чекиши айтилади.\nАдабий таҳаллуси Эврил Турон бўлган Мамадали Маҳмудов 1999 йилда Тошкентда юз берган портлашларга алоқадорликда айбланиб, 14 йиллик қамоқ жазсига маҳкум этилганди.\nМаҳкама жараёнида у ўзига қўйилган айбларни рад этган ва қийноққа солинганини айтган.\nЎтган ой 14 йиллик қамоқ муддати ниҳоясига етаркан, Тошкент вилоятининг Чирчиқ туманидаги УЯ 64/6 жазо муассасида ёзувчига қарши янги жиноят иши очилгани ҳақида хабар олинган.\nХалқаро Пен клуб ва жаҳондаги бир қатор таниқли ёзувчилар Ўзбекистон Президенти Ислом Каримовга Мамадали Маҳмудовни озод этишни сўраб, мактублар йўллашган.\nИнсон ҳуқуқлари ташкилотлари Мамадали Маҳмудовнинг айбсиз эканини айтиб, уни озод этишни талаб қилиб келиб келадилар.\nУларга кўра, Мамадали Маҳмудов таниқли шоир ва мухолифат раҳбари Муҳаммад Солиҳга яқинлиги учун жазоланган.\nАввалроқ Муҳаммад Солиҳнинг укаси Муҳаммад Бекжоннинг жазо муддати ҳам қамоқхона тартибини бузгани важидан узайтириб қўйилганди.\nБи-би-си билан суҳбатда таниқли шоира ва мухолифат фаоли Дилором Исҳоқова Мамадали Маҳмудовнинг умидсизлигидан қайғуга тушганини айтади.


“Ehsan Maybod Manufacturing Group” корхонаси вакилларининг мурожаати юзасидан расмий баёнот - Zamin.uz\n10:43 / 26.08.2020\n“Ehsan Maybod Manufacturing Group” корхонаси вакилларининг мурожаати юзасидан расмий баёнот\nМазкур хабарда, Тошкент вилоятининг Юқоричирчиқ туманида фаолият кўрсатиб келаётган “Ehsan Maybod Manufacturing Group” корхонаси вакиллари Бюронинг Юқоричирчиқ туман бўлими ходимлари томонидан банкдан олинган қарздорлик эвазига мол-мулклоарини хатлаётганлиги баён қилинган.\nАниқланишича, Тошкент туманлараро иқтисодий судининг 15.01.2020 йилдаги ижро варақасига асосан қарздор “Ehsan Maybod Manufacturing Group” МЧЖдан ундирувчи АТБ “Asia Alliance Bank” фойдасига 41.773.750.953 сўм карз ва 17.840 сўм почта харажати ундириш, ундирув гаровга қўйилган 48,9 млрд. сўмлик мол-мулкларига қаратиш белгиланган.\nҚарздор “Ehsan Maybod Manufacturing Group” МЧЖ рахбарига ижро хужжатини ижросини таъминлаш учун 15 кунлик ихтиёрий муддат берилган.\nБундан ташқари, МИБ Юқоричирчиқ туман бўлимида юқоридаги корхонадан қарздорликларни ундириш бўйича бошқа ижро ҳужжатлари ҳам мавжуд.\n(ундирувчи фуқаролар фойдасига 11.160.000 сўм иш ҳақи, давлат фойдасига 95.966.109 сўм давлат божи, Тошкентгазтаъминот УК фойдасига 1.219.377.724 сўм, Тошкент худудий электр тармоқлари корхонаси АЖ фойдасига 568 798 485 сўм, корхона ва ташкилотлар фойдасига 594 606 375 сўм қарзларни ундириш)\nДавлат ижрочиси томонидан мажбурий ижро ҳаракатларини амалга ошириш мақсадида (гаровга қўйилган мол-мулкларни хатлашга) қарздор жамият жойлашган манзилга бир неча маротаба борилган бўлсада, қарздор томонидан тўсқинлик бўлганлиги сабабли ижро ҳаракатлари кейинга қолдирилиб келинган ва навбатдаги ижро ҳаракатлари 19.08.2020 йилга белгиланиб, шу куни қарздорнинг гаров билан таъминланган мол-мулклари кўздан кечириб хатланган ва банд солинган.\nБюронинг Юқоричирчиқ туман бўлими томонидан 2020 йилнинг 20 август куни Ўзбекистон Республикаси Президентининг 27.07.2017 йилдаги “Суд ҳужжатлари ва бошқа органлар ҳужжатларини ижро этишда мол-мулкни реализация қилиш тартиб-тамоилларини тубдан такомиллаштириш чора-тадбирлари тўғрисида”ги ПҚ-3149-сонли Қарорининг 2-боб 6-бандига кўра қарздор ва ундирувчига суд қарорига асосан гаровга қуйилган мол-мулкларни электрон онлайн-аукцион савдоларига қуйиш тўғрисида 10 кунлик муддат берилган ҳолда хабарнома юборилган.\nКелгусида, қарздор томонидан қарздорлик суммаси тўлиқ қопланганда ёки ундирувчи томонидан ижро ҳужжати ижросиз қайтариб олинган тақдирда, хатланган мол-мулклар электрон онлайн-аукцион савдоларига қўйилмаслиги маълум қилинади.\nМажбурий ижро бюросининг\nЮқоричирчиқ туман бўлими\nБанк фойдасига 11 млрд. сўм ундириш тўғрисидаги ижро иши тамомланди ва 116 млн. сўм давлат божи ундирилди\n18-08-2020, 09:40, Жамият\nҚарздор жамиятдан банк фойдасига 3 млрд. сўм ундирилди\n17-06-2020, 14:27, Жамият\nМИБ: Косонсойда тадбиркор фойдасига 185 млн сўм қарздорлик ундирилди\n7-05-2020, 16:50, Жамият\nТадбиркорга 300 млн. сўм миқдорида қарздорлик ундириб берилди\n5-05-2020, 11:55, Жамият\nКеча, 23:57, Спорт\nБафетимби Гомис: "Ўйин дурангга мос бўлди"\nТижорат банклари фойдасига ундирув билан боғлиқ 226 млрд. сўмлик ижро ҳужжатлари тамомланди\nНикоҳ даврида орттирган мол-мулкдан салкам 30 млн. компенсация ундириб берилди\nКеча, 19:30, Жамият\n3 ойда тўланмаган қарздорлик 3 кунда тўланди\nҲар куни товуқ гўшти истеъмол қилинса, организмда қандай ўзгаришлар содир бўлади?\nДонишмандлар тавсия қилган 7 сир\nКеча, 12:45, Ҳаёт тарзи\nКеча, 09:38, Дунё\n«Қамчиқ» довонида қор ёғмоқда (фото)\nЎзбекистонда мансабдорларни тасвирга тушириш ва ундан фойдаланиш учун розилик талаб қилинмайди


ИНДАМАС БОЛАНИ ЎЗ ОЛАМИДАН ОЛИБ ЧИҚИШ КЕРАК • NeMolchi.uz\nBosh sahifa Jabrlanganlarga maslahat ИНДАМАС БОЛАНИ ЎЗ ОЛАМИДАН ОЛИБ ЧИҚИШ КЕРАК\nИНДАМАС БОЛАНИ ЎЗ ОЛАМИДАН ОЛИБ ЧИҚИШ КЕРАК\nБу болалар ўзларини бегонадай тутади, дўстлар билан танишувларга интилмайди, янги жойга қийин кўникади ва жуда камгап бўлади. Нима учун бундай? Ота-оналар нималарга эътибор бериши керак? Қачон мутахассисга мурожаат қилиш лозим?\nБоланинг одамовилигини унинг ҳаракатларидан билиб олса бўлади: тенгдошларидан четлашади, умумий ўйинларга қўшилмайди ва ёлғизликни яхши кўради. Бундан ташқари у камгап, кам ҳаракатли бўлиб, ҳеч қачон ташаббусни ўз қўлига олмайди. Бунинг сабаблари кўп: оддий журъатсизликдан тортиб, тарбиягача, ҳатто руҳий жароҳатлар, руҳий касалликкача. Гоҳида ота-оналар одамовиликни уятчанлик ва қатъиятсизлик билан адаштириб қўяди. Шунинг учун чора кўришдан олдин вазиятга аниқлик киритиб олиш зарур.\nБир хилликни ёқтиради\nҲаммамиз ҳар хилмиз: орамизда кучлилар, жасурлар, инжиқлар, нозиқлар ва эҳтиёткорлар бор. Бугун биз тилга олган индамас болакайларнинг эса олами ўзгача. Уларнинг фақат битта дўсти бўлади, битта кийимни яхши кўради, бир хил шароитдан чиққиси келмайди.\nШовқинли давраларда борлигиям билинмайди, уларнинг фаоллигини фақат оила даврасида кўриш мумкин. Оломон орасида тез чарчайди.\nШошишнинг кераги йўқ\nБоланинг истагини билишга ҳаракат қилинг ва унга ўзи қарор чиқариши учун ҳуқуқ беринг. Кўпинча болалар майдончасида оналар одамови боласини бошқа болалар жамоасига мажбурлаб қўшиб қўяди. Буни мажбуран қилишнинг кераги йўқ. Ундан кўра болани қизиқтиринг, тенгдошларининг ўйинчоқларини, ўйинларини кўрсатинг.\nБолангизга шунчаки кўпроқ вақт керак. У дарров қўшилиб кета олмасада, секин-аста жамоага боради. Илк қадамни ташлаб беринг, фарзандингиз уни давом эттиради.\nБоланинг қизиқишларини инобатга олинг. У кўпроқ нимага эътибор беряпти? Бундай болаларга кўнглига ёқадиган ўз ишини топиш жуда муҳим. Айнан шу ишда улар ўзларини намоён қила олади.\nЯнги усулларни таклиф қилинг\nБолангизнинг қизиқишларига қараб унга янги машғулотларни таклиф қилиб туринг. Синаб кўрсин. Қай бирини танлашни ўзи ҳал этади.\nБолангизнинг ишларига ҳар беш дақиқада аралашаверманг. Балки кутиб турсангиз унинг ўзи тенгдошлари даврасига бориб қўшилар. Гап шундаки, болани мажбурлаш унда акс жавобни келтириб чиқариши мумкин. Натижада “мен хоҳламайман” дея рад жавобни беришга ўрганиб қолади. Лекин баъзида унинг “йўқ” деган жавобини ҳам қабул қилинг.\nУятчан боланинг ички ҳиссиётлари кўп: ниманидир сезиб қолди, ичида ўзидан кечирди, тушуниб етди, қарор қилди. Бунинг ҳаммаси ички оламда рўй беради. Сиз эса ҳеч нимани сезмайсиз. Шунинг учун шошмасдан, қўшимча саволларни бериб туринг. Сенга нима ёқмаяпти, нимани хоҳлайсан, деганга ўхшаш.\nКел бирга бажарамиз, деган таклифни тез-тез билдириб туринг. Аввалига сиз билан бошлаган машғулотини у кейинчалик ўзи давом эттириши мумкин. Лекин унутманг машғулотнинг охиригача уни бошқаришингиз шарт эмас. Акс ҳолда мустақил ишлаш кўникмаси ривожланмайди.\nХатолари учун дакки берманг\nБола омадсизликка учраса, унинг учун ота-онасининг муносабати муҳим. Фарзандингизнинг хатосини тажриба сифатида қабул қилинг, асло муаммо сифатида эмас. Зеро хатолардан сабоқ олинади. Уришишнинг ўрнига хатосини секингина айтиб, болангизни қўлланг ва тинчлантиринг. Ана ундан кейин хатонинг сабаби ва оқибати, ечимини тушунтирасиз.\nОдамови болани ҳаётда мослашишга ўргатиш осон эмас. Айниқса, ота-она тезкор натижаларни кутса. Аммо улғайиш узоқ муддатли жараён. Агар юқоридаги маслаҳатларимизга риоя қиладиган бўлсангиз, фарзандингиз очилади, қобилиятларини юзага чиқара бошлайди, қарорларини мустаҳкамлайди, ўзига ишончи ортади.\nҚачон мутахассисга бориш керак?\nБола бирданига индамас бўлиб қолса, кайфияти тушиб кетаверса, одатий яшаш тарзидан четга чиқа бошласа. Балки бунга янги жойга кўчиш, яқин инсонини йўқотиш, катталар томонидан таъқибга олиниш кабилар сабаб бўлар. Бундай вазиятларда стресс доимий ҳолатга айланмаслиги учун ҳаракат қилиш керак. Бунинг учун боланинг муаммосини ҳал қилиш шарт. Агар кўнглини топа олсангиз, бола ҳаммасини тушунтириб беради. Мабодо ҳар қандай йўл билан ҳам унга яқинлаша олмасангиз, мутахассис ёрдами керак бўлади.\nЭнг муҳими, болангиз билан ишлашда эринманг. Вақтида кузатиб юринг. Меҳр ва эътибор беришни, қўллаб-қувватлашни канда қилманг.


Қайта молиялаш ставкаси ўзгаришсиз – 16% даражасида сақланиб қолди | NORMA.UZ\nҚайта молиялаш ставкаси ўзгаришсиз – 16% даражасида сақланиб қолди\nМарказий банк Бошқарувининг 2019 йил 20 апрелдаги йиғилишида қайта молиялаш ставкаси йиллик 16% даражасида ўзгаришсиз қолдирилди, дея хабар берилади МБ расмий сайтида.\nУшбу қарор пул-кредит сиёсатининг инфляцияни жиловлаш ва инфляцион кутилмаларнинг пасаювчи трендини қўллаб-қувватлашга қаратилган жорий шароитларини сақлаб қолиш заруриятига асосланди.\n2019 йилнинг I чораги якунларига кўра, йиллик инфляция даражаси МБ асосий прогноз коридорининг (13,5–15,5%) қуйи чегарасида шаклланиб, 13,6%ни ташкил этди. Бунда йиллик инфляция динамикаси 2018 йилнинг I чорагидан фарқли равишда бироз ўсувчи тенденцияни намойиш этди.\nУмуман олганда, 2019 йилнинг I чорагида инфляция даражаси айрим озиқ-овқат маҳсулотлари таклифи қисқариши каби мавсумий омиллар, шунингдек тартибга солинадиган нархларнинг 2018 йил ноябрдаги оширилиши, кредитлашнинг юқори суръатлари сақланиб қолиши, ҚҚС базасининг кенгайтирилиши ҳамда миллий валютанинг нисбатан қадрсизланиши таъсири натижасида шаклланиб, кутилган даражадан пастроқ бўлди.\nМарказий банк 2019 йил учун инфляциянинг базавий прогнозини 13,5–15,5%лик даражада сақлаб қолади.\n2019 йилнинг II ва III чоракларида ўртача ойлик инфляция даражаси ўтган йилги кўрсаткичлар доирасида бўлиб, йиллик инфляция даражасининг сезиларли даражада пасайиши кутилмаяпти.\nШу билан бирга, ўтган йилнинг IV чорагидаги инфляциянинг юқори базаси ва жорий иқтисодий ҳолатлардан келиб чиқиб 2019 йилнинг IV чорагида йиллик инфляция даражасининг пасайиши кутилмоқда. Йил якунида инфляция даражаси қуйидаги хатарларнинг амалга ошиш эҳтимоллигидан келиб чиқиб прогноз коридорининг қуйи чегарасида бўлади:\nжорий йилда маъмурий тартибга солинадиган нархларни эркинлаштириш сиёсатининг давом эттирилиши кутилаётганлиги билан бирга, 2018 йилнинг ноябрь ойидаги нархлар оширилишининг иккиламчи таъсири;\nтадбиркорлик учун базавий иқтисодий шароитларнинг ўзгариши (масалан, алоҳида ишлаб чиқарувчилар гуруҳларининг энергия ресурсларидан фойдаланиш имкониятларидаги ўзгаришлар);\nхизматлар, жумладан коммунал хизматлар тарифларининг индексацияси;\nинвестицион талабнинг, жумладан қурилиш молларига бўлган талабнинг ошиши.\nИнфляция даражасининг пасайиши бўйича қатъий ишонч шаклланган шароитда Марказий банк 2019 йилнинг биринчи ярим йиллиги якунлари бўйича инфляция прогнозини қайта кўриб чиқиши мумкин.\nҚайта молиялаш ставкасини қайта кўриб чиқиш юзасидан Марказий банк Бошқарувининг навбатдаги йиғилиши 2019 йилнинг 20 июлига мўлжалланган.\nМБ асосий ставкани ўзгаришсиз қолдириш тўғрисида қарор қабул қилди\nАсосий ставка яна ўзгаришсиз қолдирилди


Уламоларга боғланишнинг аҳамияти » Тавҳид\n146 марта ўқилган\nШак-шубҳа йўқки, уламоларга боғланиш одобни пайдо қилади. Уламолардан ахлоқ ва одобни олиш вожиб. Худди илмдагидек баб-баробар. Сиз уламолардан илм олганингиздек уларнинг одоби билан одобланасиз, хулқи билан хулқланасиз. Набий соллаллоҳу алайҳи ва саллам айтганларидек: «Уламолар пайғамбарларнинг меросхўрлари». Ана ўша уламоларда илм камтарликни пайдо қилди, фахрланишни эмас. Уларда одамларга манфаат етказишда саъй-ҳаракат қилишни пайдо қилди, кибрни эмас. Улар бирор кишига фахрланмайдилар. Бошқаларни нуқсон-(камчилик)ка мансуб қилмайдилар. Суннатга хилоф қилиши мустасно. Унга очиқлаб берадилар. Кибр қилиб, бошини бурса, батаҳқиқ, Аллоҳ жалла ва аъла учун ғазаб қилган ҳолда у кимса ҳақида гапирадилар. Ўзлари учун ғазаб қилган ва ўзлари учун юқори (даража)ни мақсад қилган ҳолда эмас, йўқ. Балки у ҳақда Аллоҳ субҳанаҳу ва таоло учун ғазаб қилган ҳолда гапирадилар. Банда шунга назар ташлаши вожиб. Шу нарса ҳам маълум бўлсинки, у буни уларга боғланаётган кишилар – уламоларга нисбатан ҳурмат сақлаган, уларни эҳтиром қилган, улар учун камтар бўлган, уларга қанотини пастлатгандагина қўлга киритади. У ана шу дамда фойда олади ҳамда уларнинг илми, меҳнати ва яхшилик қилишлари сабаб улар томондан кўп хайрга эришади.\n/ Кутубхона / Илм талаб қилиш / Уламоларга боғланишнинг аҳамияти


«Зенит» ва Россия терма жамоаси собиқ бош мураббийи Дик Адвокаат мамлакат президенти Владимир Путин билан бўлиб ўтган учрашуви ҳақида эслаб ўтди.\n«Бир сафар Владимир Путин билан учрашганман. Одатда сиёсий етакчилар ўтирадиган жойда ўтириб, у билан суҳбатлашганман.\nПутин – «Зенит»нинг ашаддий ишқибозларидан бири, у мен ҳақимда ҳамма нарсани биларди. Путин мен билан гаплашишни истаган экан. Мени Россия Суперкубоги (2008 йил) финали олдидан таклиф қилишди. Рад этиш умуман тўғри келмасди. Умуман ҳеч ким Путинга йўқ дея олмасди ҳам.\nЎшанда менда Австралия терма жамоасини бошқариш бўйича келишув бор эди, аммо у мени қўйиб юборишни истамаган ва керак бўлса, Австралия билан битимни бекор қилиш учун 1,5 миллион евро товон пули ҳам тўлаганди. Путин билан тезда тил топишгандик», – дея Адвокаатнинг сўзларини келтиради AD.\nВладимир Путин Зенит Дик Адвокаат


Никимбаев: "Биринчи лига формати фирибгарлар учун қулай шароитни яратиб берди" / CHAMPIONAT.asia\n13:30Карикатура: Ҳозирги "Барса"нинг "Бавария"га кучи етадими? 5 13:07Столе Сольбаккен: "Копенгаген" учун уйни тикишнинг ҳожати йўқ, аммо биз бор кучимизни ишга соламиз" 1 13:00Суперлига рестартига 1 ҳафта қолди. Қайси стадионда кимлар ўйнайди? 6 12:46Футболдаги энг машҳур авиаҳалокатлар: “Пахтакор”, "Торино", “Манчeстeр Юнайтeд”, “Шапекоэнсе” ва бошқалар 3 12:37Спортчилар ижтимоий тармоқларда 0 12:22Сульшер Европа Лигаси ҳақида: "МЮнинг ғалабаси фаолиятимдаги энг катта ютуқ бўлар эди" 7 12:00Ўзбекистон терма жамоаси ва "Сўғдиёна" ўртасидаги ўйиндан ГАЛЕРЕЯ 14 12:00Петер Бош: "Интер"да яхши жамоа бор, аммо биз улардан ўтишимиз мумкин" 1 11:48Конте "Байер"га қарши ўйин олдидан: "Ўсишда давом этамиз ва кучаямиз" 0 11:30Мавсумнинг энг яхши трансферларидан иборат рамзий жамоа 12 11:07Барзальи ёки Гроссо "Ювентус" U23'да Пирлонинг ўрнини эгаллаши мумкин 0 10:44"Реал" Дибала учун ажойиб таклиф тайёрламоқда 16 10:20Карикатура: Пирло "Ювентус"га ёрдам бера оладими? 5 10:15Olamsport: Ретрода Ғофур Раҳимов, кутилмаганда Майк Тайсон - Рой Жонс жанги санаси ўзгарди ва бошқа хабарлар 0 09:52Балотелли фаолиятини Туркияда давом эттириши мумкин 4\nНикимбаев: "Биринчи лига формати фирибгарлар учун қулай шароитни яратиб берди"\n19 июл 2019 14:07\nТеглар : Ўзбекистон футбол АссоциациясиАлишер НикимбаевРавшан ЭрматовЎФА\nТаниқли футбол мутахассиси Алишер Никимбаев ўз Телеграм каналида ЎФА раҳбарияти ҳамда ОФКнинг келишилган ўйинларга қарши курашиш бўлими ўртасидаги учрашуви ҳақида фикр билдирди.\n"Кун янгилиги - Равшан Эрматов ОФКнинг тоза ўйин (менга кўпроқ integrity сўзининг шу таржимаси ёқади) бўлими ва Спортрадар компанияси билан учрашуви бўлди.\nУч кун олдин ким Ўзбекистон футбол ассоциацияси президенти бўлганини ҳисобга олсак, бу яхши янгилик.\nЎФА матбуот хизмати бу учрашувдан мақсад - келишилган ўйинлар ва тотализаторга қарши кураш дея таъкидлаб ўтган. Аммо тотализаторга қарши курашиш ЎФАнинг мажбуриятларига кирмайди. Биринчидан, тотализатор бу ҳеч бир футбол ташкилоти бошқармайдиган бизнес ҳисобланади. Иккинчидан, тотализатор расман Ўзбекистонда тақиқланган, шу сабабли у билан курашишнинг ҳожати йўқ. Энг асосийси: тотализатор келишилган ўйинларни ташкил қилмайди. Барча расмий букмекерлик идоралари келишилган ўйинлардан азият чекишади. Шу сабабли улар ҳам келишилган баҳсларга қарши. Тотализаторни тақиқлаб келишилган ўйинларга қарши курашиш худди пичоқ ишлаб чиқаришни тўхтатиб, пичоқ билан қотилликларга қарши кураришдек гап. Анжомлар билан эмас, ёвузликнинг ўзи билан курашиш лозим.\nАсосий мавзуга қайтамиз. Эрматов ОФКдаги биринчи ташрифида Ўзбекистон чемпионатида келишилган ўйинлар мавзусини муҳокама қилиши диққатга сазовор факт. Ундан олдингилар бундай учрашувлардан қочган дея олмайман. Аҳмаджонов (Умид) даври ҳақида гапирмайман, аммо 2015 ва 2016 йилларда Спортрадар вакиллари ўша пайтдаги ЎФФ ходимлари билан бир неча марта мулоқот қилиб, Ўзбекистон чемпионатига оид кузатулари билан бўлишишган. Кузатувлар эса қувонарли бўлмаган. Экспертларнинг фикрича, 2014 йилнинг ўзида Олий лигада букмекерлик контораларига аномал тикишлар амалга оширилган 15та учрашув ўтказилган. Спортрадар ЎФФга ҳамкорликни таклиф қилган, аммо музокаралар давом этмади.\nКейин Спортрадар ОФК (олдинроқ УЕФА ва ФИФА билан битим тузилган) билан шартнома имзолади ва ЎФФ нафақат олий, балки биринчи лигадаги шубҳали ўйинлар ҳақида маълумот олиб турган. Аммо шунда ҳам жиддий суриштирув ишлари ўтказилмаган.\nЎФА янги раҳбарияти келиши билан улар келишилган ўйинларга қарши курашни фақат сўзлар билан эмас, балки амалда кўрсатилишига умид бор. 2014 йилдан сўнг "шубҳали ўйинлар" сони кўпайгани аниқ. Мавсум бошланишидан бир кун олдин яратилган клубларни чемпионатга қўйган биринчи лига формати тотализатор фирибгарлари учун қулай шароитни таъминлаб берди. Авваллари клублар биринчи лигада ўйнашга муносиблигини исботлаш учун вилоятнинг кўплаб чемпионатларида ғалаба қозониши керак эди. Ҳозир хоҳишнинг ўзи етарли. Натижада иккита шундай клуб йўқ бўлиб кетди, улардан бири "ставкалар"га оид можарога аралашиб қолган. Шунга ўхшаш қанча клублар ўз "ўйинлари"ни давом эттиради?\nБир ой олдин ёзганимни қайтараман: Икки йил олдин футбол хўжалигимиз таъмирга муҳтожлик сезган бўлса, бугун уни бошидан қуриш керак" - деб ёзди Алишер Никимбаев.\nЎзбекистон терма жамоаси ва "Сўғдиёна" ўртасидаги ўйиндан ГАЛЕРЕЯ 14


ЖЧ-2014. Мундиал иштирокчилари - Босния ва Герцеговина / CHAMPIONAT.asia\nЖЧ-2014. Мундиал иштирокчилари - Босния ва Герцеговина\n08 июн 17:46\nЖаҳон чемпионатининг яна бир вакили "F" гуруҳидан ўрин олган Босния ва Герцеговина терма жамоаси ҳақида сўз юритамиз.\nБосния ва Герцеговина анча ёш терма жамоа ҳисобланади. Улар ўз тарихларида биринчи бор Жаҳон чемпионати иштирокчисига айланишди. Сўнгги йилларда Боснияда бир қатор иқтидорли футболчилар етишиб чиқишмоқда. Терма жамоа ўйинлари ҳам йилдан-йилга кучайиб бормоқда.\nБосния ва Герцеговина собиқ Югославия давлатидан ажралиб чиққан. 1993 йилга келиб ўзлари расман илк ўйинларини ўтказишган. ФИФАнинг янги аъзоси учун 1993 - 2002 йиллар жамоани шакклланиш даврига тўғри келади. Ушбу йиллар оралиғида жамоа ҳеч қандай натижаларга эриша олмаган. Ёки саралаша босқичларида жиддий рақиб сифатида қаралмаган. Босния ва Герцеговина 2004 йилги Европа чемпионатида иштирок этишга жуда яқин келганди. Лекин саралаша босқичи ҳал қилувчи палласида Норвегия терма жамоаси Боснияни мағлуб этади ва ўзлари Босния ўрнига Портгалияга йўл олишади.\nАста-секин ўз натижаларини яхшилаб бораётган Босния 2006 йилги Жаҳон чемпионати саралаш босқичида Испанияга мағлуб бўлишмайди. Бу катта сенсация тарзида қабул қилинади. Ўшанда Босния ва Герцеговина гуруҳда учинчи ўрин олиб, Германияда ўтказилган мундиалда иштирок этишга яқин қолади.\nШундан сўнг Босния ва Герцеговина терма жамоаси авлодлар алмашуви юзага келади. Германия чемпионатидан кашф этилган Эдин Жеко, Спахич, Элвер Рахимич сингари футболчилар терма жамоа таркибида ўз дебютларини нишонлашади. Кейинчалик ушбу футболчилар Босниянинг етакчи футболчиларига айланишади.\nМирослав Блажевич жамоаси 2010 йилги Жаҳон чемпионатида иштирок этишга янада яқин келади. Бу сафар улар гуруҳда иккинчи поғонани эгаллашади ва плэй-офф ўтиш босқичида Португалияга имкониятни бой бериб, ўз орзуларини яна тўрт йилга кечиктиришларига тўғри келади.\nЙилдан-йилга кучайиб бораётган жамоа ниҳоят Бразилияда бўлиб ўтадиган мундиалга чиптани нақд қилишга эришади. Бу сафар улар ўз гуруҳларида етакчиликни қўлга олишиб, барча рақибларини доғда қолдиришади ва биринчи ўрин билан тўғридан-тўғри Бразилияга бўлиб ўтадиган мундиалда иштирок этиш ҳуқуқини қўлга киритишади.\nБосния ва Герцеговина терма жамоасининг ҳозирги авлоди айни кучли пайти. Таркибга назар ташласангиз, Эдин Жеко, Салихович, Ибишевич, Спахич, Пьянич, Топич, Мисимович сингари иқтидор соҳибларига кўзингиз тушади.\nБу терма жамоа ўз тарихида илк бор халқаро мусобақада иштирок этади.\nУлар ўрин олган "F" гуруҳида яқоол фаворит бу Аргентина терма жамоаси. Қолган Нигерия, Эрон ва Босния ва Герцеговина жамоалари иккинчи ўрин учун кураш олиб боришади. Босния ўз тарихидаги илк иштирокидаёқ Жаҳон чемпионатининг кучли 16 терма жамоаси сафига кириш учун ажойиб имкониятга эга ва бу вазифасини бажариш уларни қўлидан келади.\nБосния ва Герцеговина терма жамоаси ҳақида:\nТашкил топган йил: 1905\nБош мураббий: Сафет Сушич\nЖамоа сардори: Эмир Спахич\nЭнг кўп ўйнаган футболчи: Звездан Мисимович (82 ўйин)\nЭнг яхши тўпурар: Эдин Жеко (35 гол)\nФИФА рейтингидаги ўрни: 25\nИлк ўйин: Эрон - Босния ва Герцеговина 1:3 (1993 йил)\nЭнг йирик ғалабаси: Лихтенштейн - Босния ва Герцеговина 1:8 (2012 йил)\nЭнг йирик мағлубияти: Португалия - Босния ва Герцеговина 6:2 (2011)\nБосния ва Герцеговина таркиби:\nДарвозабонлар: Асмир Бегович ("Сток Сити", Англия), Ясмин Фейзич ("Аален"), Асмир Авдукич ("Борац");\nҲимоячилар: Эмир Спахич ("Байер", Германия), Сеад Колашинац ("Шальке", Германия), Эрмин Бичакчич ("Айнтрахт" Б, Германия), Огнен Враньеш ("Элязигспор", Туркия), Тони Сунжич ("Заря", Украина), Авдия Вршаевич ("Хайдук", Хорватия), Менсур Муйджа ("Фрайбург", Германия);\nЯрим ҳимоячилар: Звездан Мисимович ("Гуижу Ренхен", Хитой), Харис Медуньянин ("Газиантепспор", Туркия), Миралем Пьянич ("Рома", Италия), Сеяд Салихович ("Хоффенхайм", Германия), Сенад Лулич ("Лацио", Италия), Изет Хайрович ("Галатасарой", Туркия), Сенияд Ибричич ("Қайсари Эржиесспор", Туркия), Эдин Вишча ("Истанбул ББ", Туркия), Тино Сушич ("Хайдук", Хорватия), Муҳаммад Бешич ("Ференцварош", Венгрия), Анел Хажич ("Штурм", Австрия);\nҲужумчилар: Эдин Жеко ("Манчестер Сити", Англия), Ведад Ибишевич ("Штутгарт", Германия).


Балиқни бошидан тозалаган юрт – HURRIYAT\nБалиқни бошидан тозалаган юрт\n2 hafta oldin Behzod 266\nПорахўрлик Осиё халқларининг ўзига хос хусусиятларидан бири бўлган, дея хотирлайди мамлакат бош вазири бўлган Ли Куан Ю ўз асарларида. Сингапур давлатини коррупциядан тозалаш — лойқа сувни зилол ҳолга келтиришдан-да қийин, дейишган. Ли Куан Ю 30 йилдан ортиқ миллат отаси сифатида ҳукумат тепасида турган бўлса, бу талотўп вазиятни тартибга солиш учун астойдил ҳаракат қилади. У балиқни бошидан тозалашга қарор қилиб, майда порахўрларга нисбатан арқонни узун ташлаб қўйган. Доно Ли бор диққат-эътиборини юқори давлат амалдорларига қаратганди. Коррупцияга қарши бюро директори исталган одамга қарши иш очиш ҳуқуқига эга бўлган. Ли Куан Ю шубҳа остига тушган дўстлари, ҳатто қариндошларини ҳам аяб ўтирмайди.\n“…Парламент аъзоси Фи Ю Кок нақ 4 марта лавозимини суиистеъмол қилиб, жазога тортилди. Етказилган зарар 60 минг АҚШ долларига тенг эди. У қамалиб, бироз муддатдан сўнг 36 минг АҚШ доллари гаров пули эвазига озодликка чиқди ва Таиландга қочиб кетиб, ночор яшай бошлайди.\nЭнг ачинарлиси, Фи Ю Кок Миллий ривожланиш вазири Ти Чен Ванни ҳам жиноий ҳаракатларига шерик қилган эди. Бир ҳафтадан сўнг, жаноб Ван ўз жонига қасд қилди…”, деб хотирлайди Ли Куан Ю.\nАмалдорларни қамаш, қувғин қилиш ва уларнинг ўз жонига қасд қилиши каби ҳолатлар одатий тусга кирганди. Жазолар аёвсизлигидан давлат хизматчилари у ёқда турсин, оддий фуқаролар ҳам ўғрилик қилишга ниҳоятда қўрқарди. Йирик амалдорларга бўлган муносабат қуйи поғонадаги давлат хизматчиларининг фаолиятини қатъий тартибга солиб турган.\n“…Расмий қароргоҳим давлатга тегишли. Оддий фуқаролардан ҳеч қандай устунлигим йўқ. Машина, ҳайдовчи, боғбон, ошпаз ва бошқа хизматчиларим ҳам умуман бўлмаган…”, деб ёзади Ли Куан Ю.\nҲукумат ишлайдиган фуқароларга қамчи билан бир қаторда ширинлик ҳам тутарди. Бу давлат амалдор ва судьяларининг ойлиги анча баланд бўлган. Масалан, Сингапур бош вазири дунёдаги энг ойлиги юқори вазир бўлиб, судьялар ҳам йилига 1 миллион АҚШ долларидан кам маош олмаган. Ли Куан Ю кам ойликка ишлаган раҳбар ва ходимлар кўплаб етакчи давлатларни касодга учратган, деб ҳисоблаган…\nСингапурда давлат хизматчиси учун барча қулайлигу шарт-шароитлар яратилиши билан бирга, мансабини суиистеъмол қилганларга қасос, мол-мулк мусодараси, қашшоқлик ва оила учун шармандалик тизими қатъий ишлайди. Ҳатто ҳозир ҳам ҳар бир амалдор: “Сен ва оиланг доим таъминланасан. Фақат ҳалол ишла! Қоидани бузсанг, жамият сенга чизиқ тортади”, жумлаларини ҳаётий меъзон деб билади.\nМамлакат коррупциядан қандай халос бўлган бўлса, худди шу тартибда ифлос шаҳарни Осиёнинг энг тоза ва дунёнинг намунали марказларидан бирига айлантирди.\nМасалан, илгари Сингапурда ичимлик суви умуман бўлмаган. Экватордаги бу шаҳар-давлатнинг канализация ва ариқларида сув ниҳоятда ифлос ҳолда оқарди. Тоза сув қўшни Малайзиядан махсус қувурлар орқали келтирилган. Аммо оролнинг тежамкор аҳолиси ифлос сувларни тўплаб, юқори технологиялар асосида тозалаб, шиша идишларга қуйди. Натижада янги, тоза ичимлик суви пайдо бўлди. Мамлакатдаги барча ифлос сув қайта ишланиб, истеъмолга яроқли ҳолга келтирилади.\nУзоқ йиллардан буён Сингапур оқова сувини денгиз ва дарёга чиқармайди. Тежамкор аҳоли нафақат денгиз суви, ҳатто ёмғир ва қор сувидан ҳам худди шундай унумли фойдаланади. Бугун Сингапурда 15 та сув омбори мавжуд. Мактабларда ўқувчиларга сувни тежаш уқтирилиб, тоза сувдан унумли фойдаланган фуқаролар коммунал тўловларда чегирма ва енгилликларга эга бўлишади.\nСингапур кўчалари тоза, бинолари баланд ва чиройли. Бу давлатда тупуриш, йўл-йўлакай нимадир еб кетиш, жамоат жойида ёмон мусиқа чалиш ёки одобсизларча қўшиқлар куйлаш қонун билан тақиқланган. Кўчани қўя туринг, ҳатто уй шароитида ҳам яланғоч ҳолда юриш мумкин эмас. Бу “жиноят”ни содир этган киши 2000 АҚШ доллари миқдорида жарима тўлайди ёки уч ойгача озодликдан маҳрум қилинади.\nБугун Сингапурда сақич чайнаш ҳам мумкин эмас. Сақични мамлакатга импорт қилиш жиноятдир. Давлатга чет элдан сақич олиб кирган, “сақич контрабандаси” билан шуғулланганликда айбланади ва бу учун 100 000 АҚШ долларигача жарима тўлайди ёки 2 йиллик қамоқ жазосига маҳкум этилади.\nМамлакатда ҳозир ҳам ўлим жазоси мавжуд. У энг оғир жиноятларга, масалан, ўта ваҳший қотиллик, гиёҳванд моддалар савдоси билан шуғулланиш, коррупция, давлатга хиёнат ва президент ҳаётига суиқасд қилиш каби ҳолатларда қўлланилади.\nСингапур жаҳондаги энг кичик мамлакатлардан бири бўлса-да, баъзи соҳаларда дунёнинг гегемон давлатлари билан ҳам бемалол рақобатлаша олади. Бу ерда табиий қазилма бойликлари, нефть ва газ конлари умуман бўлмаган. Қишлоқ хўжалиги ҳам деярли ривожланмаган эди. Хўжаликка мўлжалланган ерларнинг умумий майдони 10 минг квадрат километрдан сал ошади, холос. Шундай бўлишига қарамай, ақлли иқтисодиётни тизимли равишда йўлга қўйиш натижасида бу давлат йилдан-йилга юксалиб бормоқда.\nАйтганча, Сингапур 100 фоиз гўштни импорт қилади. 96 фоиздан ортиқ денгиз маҳсулотлари, 93 фоиз сабзавотлар ва 80 фоиз тухум ҳам қўшни мамлакатлардан келтирилади. Тўғри, яшаш учун жуда қиммат давлат, аммо миллий даромад ҳам киши бошига 35 минг долларгача ўсган-да!\nЭкспертлар турли давлатлар аҳолисининг даромадини ҳисоблаб, Сингапурни жаҳон рейтингининг 4-ўрнига лойиқ топишди. 2019 йилда Жаҳон банки уни бизнес учун энг қулай давлат дея тан олди. Коррупция даражаси пастлиги бўйича 2020 йилдаги “The Transparency Internetional” жаҳон рейтингида Янги Зеландия ва Даниядан кейин Сингапур 3-ўринни эгаллаган. Маълумот ўрнида, бу рўйхатнинг 146-ўрнини минг афсуски, қизил чизиқча билан биз “забт этганмиз”…\nСингапур кўчаларида ички ишлар ходимларини деярли учратмайсиз. Хавфсизлик органлари фақат видеокамералар ёрдамида кузатувни амалга оширади. Бироқ давлатда жиноятчилик даражаси ниҳоятда паст. Маълумотларга кўра, ҳар 100 минг кишига йилига 0,032 фоиз жиноят тўғри келаркан.\nСингапур ҳукумати 2030 йилгача аҳоли сонини 30 фоизга кўпайтиришни мақсад қилган. Сингапурлик фуқаро фарзандли бўлганида, оила ҳисобига боғча тўлови ва тиббий хизматлар учун пул ўтказиб берилади. 2016 йил март ойидан илк фарзанд учун тўланадиган бир марталик пул мукофоти 6 минг АҚШ доллари, учинчи ва кейинги фарзандлар учун эса 8 минг АҚШ доллари қилиб белгиланган. Бир неча йилдан буён АҚШнинг “Bloomberg.com” молиявий-иқтисодий ахборот агентлиги Сингапурни “Дунёдаги энг соғлом мамлакат” дея эътироф этиб келмоқда…\nPrevious Газетага вирус тушмайди ёхуд хорижда газеталар қандай қилиб миллионлаб нусхада чоп этилмоқда?


ҚАРШИ ШАҲРИ - Ўзбекистон овози газетаси\nҚаршидек умри боқий шаҳарнинг ҳаёт ва давр синовларидан омон ўтиб, мана шу ёруғ кунларга етиб келгани шу заминда яшаб ўтган аждодларимиз, бугун ҳаёт кечираётган авлоднинг мустаҳкам иродаси, эркинлик ва озодликга интилиш туйғуси нақадар кучли эканининг тасдиғидир.\nҚашқадарё... Бир томонида ястаниб ётган бепоён чўл, иккинчи чеккасида кўкни кўтариб турган пурвиқор тоғлар. Бир томони узумзор, олмазор боғлар, бир томони пахтазор, буғдойзор, бир томонда замонавий кентлар, бир томонда кўҳна Шаҳрисабз... Бу воҳани айланиб чиқиш учун беш-ўн кун камлик қилади.\nҲар бир шаҳарнинг ўз тарихи бор. Тақдирида муҳим аҳамият касб этган воқеалар бор. 1987 йил 30 январь. Шу куни вилоятнинг янги раҳбари Қаршида тўпланиб қолган муаммолар, йўл қўйилган камчиликлар тўғрисида катта йиғилишда рўй-рост гапирди. Марказдан ташланган «десантчи»лардан бири бўлган — шаҳар раҳбарини очиқ танқид қилди.\n— Ўша мураккаб даврни эсдан чиқариб бўлмайди, — дейди Қарши кўкаламзорлаштириш хусусий корхонаси раҳбари, ЎзХДПдан шаҳар Кенгаши депутати Озод Умиров. – Янги раҳбаримизнинг адолатпарварлиги тўғрисида эшитиб турардик. Аммо ўзини хон, кўланкасини майдон ҳисоблаб юрган «десант»чиларнинг кўзга кўринган вакилини очиқ танқид қилиши кутилмаган воқеа эди. У киши Қарши шаҳрини тонгда айланиб юриб, режа тузарди. Ўшанда бутун вилоятда қуриш, ободончилик ишлари бошланиб кетди.\nМен ёшликдан боғбонликка ҳавасмандман. Ўшанда шаҳарда биринчи гул дўконини очганмиз. Ҳозир гул дўконлари, гул етиштирувчилар жуда кўп. «Термопласт» ва бошқа корхоналар, ўнлаб чойхона, савдо ва маиший хизмат дўконлари қурилди. «Матбуот уйи» ишга тушди. Марказий боғ обод бўла бошлади.\n— Озод ҳақ гапни айтди, — дейди «Рогузар» маҳалласи оқсоқоли Ғайбулло Отабоев. — Қаршининг тақдирида Президентимизнинг унитилмас хизматлари бор. Шаҳарнинг 2700 йиллик тўйи муносабати билан озмунча иш қилиндими. Кейин ҳам давом этди, қурилишлар.\nБиргина мисол. Регистон майдонида Амир Темур бобомиз қурдирган Одина жоме масжиди қандай аҳволда эди?.. Бу муқаддас маскан шўро замонида қамоқхонага айлантирилгани кишини изтиробга соларди. Мустақиллик йилларида қайта қурилган, таъмирланган масжид ва ўнлаб нодир обидалар иккинчи ҳаётини яшаяпти.\nЖоме масжидда «Ўзликни англаш» маънавий-маърифий маркази жойлашган. Ўзликни англаш... Ўзлигини англаётган шаҳар бу!..\nМустақиллик майдони, Марказий ва Болалар истироҳат боғи, амфитеатр майдони, кўплаб янги турар жойлар, тиббиёт ва маданият муассасалари, кенг ва равон кўчалар, обод бозор ва кўркам хиёбонлар мисолида Қарши шаҳрининг бугунги қиёфасини кўришимиз мумкин. Айниқса, бизнинг олий мақсадимиз бўлмиш соғлом ва баркамол авлодни вояга етказиш ишига хизмат қиладиган бугунги замонавий лицей ва коллежлар, янги мактаблар, Олимпия захиралари спорт коллежи, енгил атлетика манежи ва ёпиқ сув спорти ҳавзаси, янги марказий стадион, хотин-қизлар спорт мажмуаси кўрган кўзни қувонтиради.\n2006 йилнинг октябрь ойида шаҳарнинг қутлуғ тўйи куни Президентимиз ушбу бунёдкорликлар ҳақида фахр-ифтихор билан гапирган эди. Шу йилнинг март ойида Қарши давлат университетининг 1500 ўринли кўркам биноси ишга туширилди. Университетда ҳам, Қарши муҳандислик иқтисодиёт институтида ҳам қобилиятли ёшлар таълим олишмоқда, меҳнат қилмоқда. Университетда иқтидорли тадқиқотчи олимлар кўп. Шулардан бири — физика-математика факультети ўқитувчиси Нодир Холмирзаевнинг «Қуёш ҳавоқиздиргичи» мавзусидаги изланишлари олимлар томонидан истиқболли, деб баҳоланмоқда.\nҚарши чин маънода спорт шаҳрига айланганини алоҳида таъкидламоқ лозим. «Насаф» футбол жамоаси Осиёда донг таратган. «Севинч» қизлар футбол жамоасининг довруғи дунёга ёйилган. Халқаро андозаларга мос теннис корти, стадион ва ўнлаб иншоотлар қурилган. Мактаб ва коллежларда 80 дан ортиқ ёпиқ турдаги спорт заллари, 21 мини футбол, 55 волейбол, 51 баскетбол майдончалари, жами: 445 спорт иншооти ишлаб турибди.\nЮртбошимизнинг кўрсатмаси билан бунёд этилаётган бадиий гимнастика саройини бориб кўрдик, «Паҳлавон» хусусий фирмаси қураётган иморат кўркам, барча қулайликларга эга.\nМустақиллик имкониятлари туфайли қудратли корхоналар пайдо бўляпти. Пахта тозалаш, ёғ-экстракция каби катта қувватли корхоналар сафига ўнлаб янгилари қўшилмоқда. Кичик бизнес корхоналари сони эса бугунги кунда 1 мингтани ташкил этмоқда. Вилоят саноат салоҳиятини ошириш мақсадида 555 лойиҳани амалга ошириш юзасидан Давлат дастури қабул қилиниб, бу борада амалий ишлар изчил давом этмоқда. Бундай истиқболли лойиҳалар шаҳарда ўнлаб. Масалан, «Санам» МЧЖ ўтган йили қувватини ошириб, 50 янги иш ўрни яратди. Ипакка ишлов берадиган «Ўзбекистон — Хитой» қўшма корхонаси иш бошлади. Шу йилнинг июнь ойигача 39 тадбиркорлик объекти фаолият юрита бошлади. Қарши «Термопласт» корхонасида эса 160 киши меҳнат қилаяпти. Бу ерда тайёрланаётган пластмасса буюмларга талаб катта. Гўштни қайта ишлайдиган корхонага асос солган Аҳрор Ёрхонов яна 600 миллион сўм маблағ эвазига хориждан ускуналар келтириб, нон маҳсулотлари ишлаб чиқаришни йўлга қўйди. Натижада 13 киши муқим иш жойига эга бўлди.\nҚарши шаҳрини янада гўзал, замонавий, барчанинг ҳавасини тортадиган марказга айлантириш учун унинг 2030 йилгача мўлжалланган бош режасини амалга ошириш, шаҳар инфратузилмасини реконструкция қилиш ва таъмирлаш бўйича мамлакатимиз ҳукуматининг қарори ва махсус дастури қабул қилинди.\nАзим Шаҳрисабзни юксак тоғ чўққиларидан сув олаётган дарёлар ўз бағрида эъзозлайди, Қашқадарё анча йўл босиб, даштга туташ шаҳарга етиб келади ва Муборак тумани қумликларига сингиб кетади. Агар таъбир жоиз бўлса, Қарши дашт ва чўлга басма-бас яшаб келаётган шаҳар. Қадим карвонлар узоқдан яшил воҳани кўрганда, енгил тин олган. Венгер сайёҳи Херман Вамбери Қаландархона деган жойда улкан боғни кўрганини ёзиб қолдирган экан.\n— Президентимизнинг Қарши шаҳрини келажакда қайта қуриш режаси ва замонавий йўл-транспорт коммуникацияларини ривожлантириш дастури тўғрисидаги қарори ва шу асосда қабул қилинган. Дастурда узоқ йилларга мўлжалланган режалар баён этилган, — дейди Қарши шаҳар ҳокими Акмал Ачилов. — Очиғи, бу Дастур Қарши шаҳри ривожланишининг янги даврини бошлаб берди. Кўчалар кенгаяди, 8 хиёбон, 9 майдон барпо этилади. Аллақачон бошланиб кетган ишларни ўз кўзингиз билан кўрганингиз маъқул.\n— Бу фикрга мен ҳам қўшиламан, — дейди ЎзХДПдан вилоят ва Қарши шаҳар кенгашлари депутати «Сопол қувурлари» заводи раҳбари Бобоназар Қулмуродов. — Президентимиз 2013 йил 27 сентябрда вилоят кенгашининг навбатдан ташқари сессиясида Қарши шаҳри истиқболи ҳақида гапирганида, қалбимиз фахрга тўлди. Улуғ ишга барча ҳисса қўшиши керак, деган хулосага келдик. Масалан, бизнинг заводимиз кўп қаватли уйлар қурилишига пишиқ ғишт етказиб бераяпти. Қурувчи жамоамизда 75 киши меҳнат қилаяпти. «Шайхали» маҳалла гузарини ўзимиз қурдик. Тўйхона қуриб бердик, шаҳарга қўшиладиган қишлоқлар аҳолисига хизмат қилади. Шаҳарда уй-жой биринчи даражали масала. Ҳозир ҳовлили 27 уй қуряпмиз. Бошқа уйларни ҳам ўз кўзингиз билан кўринг....\nҚарши шаҳар архитектура ва қурилиш бошқармаси бошлиғи Обид Жўраевнинг айтишича, лойиҳалар бўйича 56 километрлик ҳалқа йўл қурилади. Унинг 29 километри лойиҳаси асосида иш кетаяпти. Бундан ташқари Ўзбекистон, Мустақиллик, Амир Темур кўчаларини кенгайтириш давом этмоқда. Ҳалқа йўлнинг Бухоро, Самарқанд, Шаҳрисабз ва Термиз йўналишларидаги автобекатларида қурилиш ва таъмирлаш ишлари олиб борилмоқда.\nЎзХДП фаоли Бобоназар Қулмуродовнинг маслаҳатига кўра, уй-жой қурилиши билан яқиндан танишишга киришамиз. Дастурда белгиланган 16 йил орасида шаҳар аҳолиси кўпаяди, уларга янги турар-жой зарур. Ҳозир йирик ташкилотлар — «Шўртангазкимё» мажмуи, «Шўртангаз» УШК ва бошқа корхоналар уй-жой қуришга муносиб ҳисса қўшмоқда. Яна 30 гектар жойда якка тартибда, замонавий лойиҳалар асосида аҳолининг ўзи уйлар тиклаяпти. Ҳозир шаҳарда 600 кўп қаватли уй бўлиб, 74 уй-жой ширкати фаолият кўрсатмоқда. Дастурга кўра, шаҳарда яна 56 кўп қаватли уй қурилади. Шундан 30 тасида қурилиш-монтаж ишлари бошланиб кетган. Айримлари фойдаланишга топширилмоқда.\nУй-жой ширкатларидан бирига Лайло Асадова раҳбарлик қилаяпти. У бизни Ўзбекистон кўчасида янгидан ишга тушган 299-уй билан таништиради. Лойиҳаси чиндан яхши экан. Уйнинг биринчи қаватида савдо, маиший хизмат дўконлари. Пештахталарга турфа озиқ-овқат маҳсулотлари териб қўйилган ихчам дўкончага кирамиз. Харидорлар: «Жуда қулай, шундоқ ёнимизда дорихона ҳам бор», дейишди мамнуният билан. Тўрт қаватли уйнинг учинчи қаватига кўтариламиз. Уч хонали хонадонга ички ишлар ходими Орифжон Хушмуродов кўчиб кирибди. Барча қулайликлар муҳайё. Икки нафар фарзанди бор экан. Рафиқаси Нафосат Ўралова беш ойлик Мадина исмли қизини кўтарганча бизга пешвоз чиқди. Тавозе билан уйига, меҳмонхонадаги ёзиғлиқ дастурхонга таклиф этди. Унинг гап-сўзларидан ҳаётидан рози эканлиги, эртанги кунга ишонч ва умид билан яшаётгани яққол сезилиб турарди.\nОқшом тушди. Мустақиллик майдонидаги фавворалар атрофи одамлар билан гавжум. Бу жойдаги ёдгорликни Юртбошимиз «Эл-юрт таянчи», деб атаганлар. Ота сиймосида куч-қуввати, меҳрини фарзандлари, эл-юртига бахшида қилаётган заҳматли инсон қиёфаси, она тимсолида мунис ва меҳрибон аёл намоён. Ёнларида илм ва ҳунарга чанқоқ ўғил-қизи.\nШаҳарни кезиб, мамлакатимизни ҳаракатга келтирувчи куч бўлган ёшлар вакиллари билан суҳбатлашдим. Йиллар ўтиб, шаҳар аҳолиси 450-500 минг кишига етади, уларнинг кўпчилиги бахтиёр ёшлар бўлади.\nРеспублика ихтисослашган акушерлик ва геникология илмий-амалий маркази туғуруқ бўлимида қаршилик Чарос Шодиева ўғил фарзанд кўрганини айтишди. Қулоғимга дунёга эндигина келган гўдак овози эшитилди. Кўҳна бу шаҳардаги маҳаллалардан бирининг номи «Наво». Чақалоқ овози ҳам — ҳаёт навосидир.


Халқаро пресс-клуб атрофидаги миш-мишлар: ким қандай фикрда? | Fayzbog.uz\nХалқаро пресс-клуб атрофида турли миш-мишлар болалаб кетгач, ижтимоий тармоқларда ватандошларимиз орасида ҳам бу мавзу кенг муҳокама қилинмоқда. Халқаро пресс-клуб ва унинг бошловчиси Шерзод Қудратхўжаевга аслида нималар бўлган? Нима учун бу кўрсатув жонли эфирда намоиш этилмайди? Шерзод Қудратхўжаев бош вазир томондан қаттиқ танқидларга учрагани ростми? Афсуски, ҳамон бу ҳақда ишончли, аниқ маълумотга эга эмасмиз… Қуйида ижтимоий тармоқ фойдаланувчилари томонидан Фейсбукдаги ўз саҳифаларида ёзиб ўтган бир қанча фикр-мулоҳазаларни эътиборингизга ҳавола этмоқчимиз. Демак, бошладик!\nСаййид Ислом (Фейсбук фаол фойдаланувчиси):\n«Бир одамни қамашибди. Қамоқ эса ўзгача экан. У қамоқни ҳар бир хонасида турли хил қийноқлар бўлар экан. Маҳбусга «танла», дейишибди. Биринчи хонага қараса, дубинка билан уришаётган экан. Иккинчи хонада — маҳбусларни оёғидан осиб қўйишган экан. Учинчи хонада — оперлар тепкилашаётган эмиш. Тўрттинчи хонага қараса, маҳбуслар ботқоқлик устида, кўрпачаларни солиб, бири сигарет чеккан, иккинчиси рақс тушган, учинчиси оёқни узатиб ётиб, телевизор кўраётган эмиш. Маҳбус шошганича «мана, мана шу хона», дебди. Хонага кириб, сигаретни энди тутатаман деса, хонадаги «смотрящий» келиб: «Перекур» тугади! Қани, тезда ҳамма калласини ботқоққа тиқсин-чи!», деган экан.\nБир оз қўпол латифа бўлса ҳам, бугунги кунимизга мос тушади. «Перекур» давомида бир оз тоза ҳаводан нафас олдик. Гапириб олдик. 25 йил давомида йиғилиб қолган дардларимизни тўкиб-солдик. «Перекур” тамом, жаноблар!»\nЖамшид Ниёзов («Жамият» газетаси муҳаррири, Tafsilot.uz сайти раҳбари):\n«Бошгинамга ағнаган катта тоғлар, алвидо,\nБу дунёнинг шўришига, навниҳоллар, тебранинг\nЭслироқ боғбони йўқ қолди боғлар, алвидо!\nАнвар Сатторов / тарихчи\n«Шайтанат» / Тоҳир Малик»\nСанжар Саид (блоггер, Sanjarsaid.uz сайти раҳбари ҳамда fayzbog.uz сайти ижодкори):\n«Демократия, сўз эркинлигига йўл очилдию ҳоким, вазир деган чиновникларнинг обрўси қолмади. Одамлар улардан аввалгидай қўрқмай қўяпти, ҳоким бўлсанг ўзингга, менинг муаммомни ҳал қил, деяпти, қаёқдаги журналистчалар, блогерчалар ва ижтимоий тармоқда кун ўтказаётган мишиқилар уларга нима қилиш кераклиги ҳақида ақл ўргатаяпти. Умрида салқингина кабинетдан чиқмаган, айшу ишрат, базму жамшидларда юрган, бир ишораси билан хоҳлаган нарсаси олдида муҳайё бўлишига ўрганган амал, курси қуллари оломон измига осонгина бўйин эгармиди?! Аслооо!!! Шунча йиллар давомида тўплаган қудрати, шон-шавкати, иззат-нафси бунга йўл қўймайди.»\nМусанниф Адҳам (Фейсбук фаол фойдаланувчиси):\n«Шерзод Қудратхўжаев эфирда шевада гапириши, баъзи ўринларда ҳаддидан ошиб кетиши, ижтимоий тармоқлардаги танқидларга бетоқат бўлиши мумкин. Лекин ҳозирги вазиятда барча расмий ва норасмий оммавий ахборот воситалари ходимлари, эркин фикрли кишилар унинг ҳимоясига чиқиши лозим.\nЧунки бундай босимларга ўз вақтида қаршилик қилинмаса, сўз эркинлиги қайтадан бўғилади, эндигина бағрига шамол тегаётган матбуот яна 25 йилга уйқуга кетади.\nШерзод Қудратхўжаев ва унинг Халқаро пресс-клубини ёқлаб Фейсбукда битта пост ёзсангиз ҳам ўз самарасини беради.»\nБаходирхон Элибоев (журналист):\n«Очиғи, Халқаро Пресс Клубга танқидий ёндошдим. 17 августдаги статусимда кичкина тош отиб қўйгандим ҳам. Стратегияси ёқмаганди.\nЛекин Шерзод Қудратхўжаев шахсига эътирозим йўқ эди. Ҳатто, приватда Фарғона каналини туристик каналга айлантириш ғоясини ҳам таклиф қилгандим. Зўр проект деб маъқуллагандилар. Лекин бугунга келиб бир журналист ҳамкасбимга бўлган зарбадан қаттиқ ранжидим. Алам қиларлиси «Президент командаси»га зарба бўлганида ва ҳозирча жаноб Президент бу воқеага муносабат билдирмаганида. Бироз журналистик этика бузилгандир балки, ҳар ҳолда, ҳокимлар билан суҳбатда бошқачароқ услуб танланса бўларди. Шундай бўлганда ҳам секингина тушунтирилса бўларди. Омма олдида жазавага тушмасдан, бир чеккага тортиб, тушинтириб қўйилса етарди. Озгина тактика ўзгарарди, бироқ жонлилик давом этарди.»\nАлп Арслон (блоггер)\n«Мен Шерзод Қудратхўжаев тарафидаман. ОАВ ва телевидения шаффоф ва кимнидир танқид қилишдан қўрқмаслиги керак.\nМасъул шахслар тарафидан эса халқ манфати йўлида ошкора иш олиб бораётган ОАВ ва телевидениядаги журналистларга босим ўтказилмаслиги керак.\nЎша масъул шахслар юрт равнақи йўлида хизмат қилаётган журналистга босим ўтказгунча, ўзининг ишлари билан шуғуллансин ва одамларнинг анчадан бери йиғилиб келаётган муаммоларини ижобий ҳал қилиш билан шуғулланишсин. Журналистларни эса тек қўйишсин. Чунки журналистларнинг аксарияти ўз ишини билиб қилаяпти ва озгина бўлса ҳам юрт равнақига ҳисса қўшишга ҳаракат қилаяпти.»\nНуруллоҳ Муҳаммад Рауфхон (журналист):\n«Бир эртак бўларди. Болалигимизда роса қизиқиб ўқирдик.\nПодшоҳга ёлғон ёқади. Бошқача айтганда, ёлғонга бошқоронғи. Қаршисида тинимсиз ёлғон гапириб кўнглини хушлашларини истайди. Шартга кўра, омон қолиш учун одам тинмай ёлғон тўқиши керак. Сўзига битта тўғри гап аралашса, ўлади…\nЭсларингиздами? Оммавий ахборот воситаларимиз нақ чорак асрдан бери вазифасини сидқидилдан уддалаб, тилидан адашмай ёлғон тўқиб келаётган эди. Битта тўғри аралашиб кетди шекилли, дарров ўлимга фармон чиқди-я!\nДима Қаюм (Фейсбук фаол фойдаланувчиси):\n«Ёлғоннинг ёлғонлигини, ёлғончиларнинг ёлғончи эканини билдириб қўйган шижоатли инсонларни қўллаб қувватлашимиз бизнинг ўзимизга фойдадир!»\nМуслим Мирзажонов (блоггер, fayzbog.uz сайти ижодкори):\n«- Ака, борган сари кучайиб кетяпти-ку! Нима қилай?\n— Ёп клапанни!!\nБугунчалик шу. Кўриб турганингиздек, бу ҳолат жуда кўпчиликнинг тинчини бузди. Халқ хавотирда: «сўз эркинлиги» бир йил ўтмасдан буғилгани ростми? Умид қиламизки, бу миш-мишлар ўз тасдиғини топмайди ва тез орада Халқаро пресс-клуб янги-янги «теша тегмаган» мавзуларда танқидий-таҳлилий чиқишларини ўз мухлисларига намоиш этади.\nМиш-мишСўз эркинлигиХалқ фикриХалқаро пресс-клубШерзод Қудратхўжаев\nassalomu alaykum fayzbog’ sayti ijodkorlari. Bu saytga gap yo’q. Demokratik sayt. temur aka telegramga kirmayapsiz. press klubning jonli efiri to’xtatilganidan judayam xafa bo’ldim. umid qilaman yana jonli efir tiklanadi\nsherzod qudratxo’jaevni qo’llab quvvatlash kerak. tvittirda xeshtikmi yoki pititsya qilish kerakmi. Haqiqat bukulishi mumkun lekin sinmaydi. Yaratgan egam hammasini hisob kitob qilib qo’yibdi. Nasib qilsa hammasi o’rniga tushadi.\nshamol bo’lmasa daraxtni uchi qimirlamaydi ozodlikning xabari doimham yalg’in bo’lavermaydi ekan\nОн проигнорировал наше обращение, когда приезжал в Бухару.\nХозиргина Узбекистон-24 каналида Халкаро пресс клубнинг Автотест хакида курсатуви берилди,мени ажаблантирган жавоб Шерзод Кудратхужаевнинг ижтимоий сохаларда бериб борилаетган фикр-мулохазалар хеч кандай таъсир доирасига эга эмас деганлари булди .


Марказий Банк: Сўмнинг долларга нисбатан қиймати 10 йилда қарийб 6,5 бараварга қадрсизланди. “Ҳаракат”: Шармандалик! - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n23:08 - Марказий Банк: Сўмнинг долларга нисбатан қиймати 10 йилда қарийб 6,5 бараварга қадрсизланди. “Ҳаракат”: Шармандалик!\n2010 йилда 1 долларнинг йил давомидаги ўртача қиймати 1586,5 сўмга тенг бўлган бўлса, 2020 йилга келиб 1 долларнинг йиллик ўртача қиймати 10 минг 55 сўмни ташкил қилган.\nМарказий Банк сўнгги 10 йил давомида долларнинг сўмга нисбатан курси ҳақидаги маълумотларни билдирди.\nҚайд этилишича, 2010 йилда 1 долларнинг йил давомидаги ўртача қиймати 1586,5 сўмга тенг бўлган бўлса, 2020 йилга келиб 1 доллар 10 минг 55 сўмни ташкил қилган.\nЎзбекистонда 2017 йилдан бошлаб валютани эркин конвертация қилиш тадбирлари бошлангандан кейин, долларнинг сўмга нисбатан қиймати кескин ошиб, 1 доллар – 5 минг 121 сўмни ташкил қилган. Таққослаш учун, 2016 йилда 1 долларнинг сўмга нисбатан қиймати 2 965,7 сўмга тенг бўлган.\n“Валюта сиёсатини либераллаштириш бўйича бирламчи чора-тадбирлар тўғрисида” 2017 йилнинг 2 сентябрида президент фармони қабул қилинган ва 4210.35 сўм курс дастлабки курс бўлиши белгиланган. Йилнинг охиригача долларнинг сўмга нисбатан устунлиги 18 фоизга ошган.\nМаълумот учун, 2017 йилдаги президент фармонига қадар Ўзбекистонда қисман (чекланган) конвертация мавжуд бўлган. Хорижий валютани харид қилиш жисмоний шахслар учун алоҳида тартибга кўра (2 минг АҚШ доллари туристик мақсадларда ва ундан ортиқ даволаниш ҳамда ўқиш харажатлари халқаро пластик картага ўтказиб берилган) ва юридик шахслар учун алоҳида тартибга кўра, (биржага бериладиган талабномага асосан навбатма-навбат банкларнинг мавжуд имкониятига кўра, давлат курсида конвертация қилиб берилган. Бироқ ушбу навбатларнинг айримлари 1 ойдан 1 йилгача, айрим ҳолларда бир неча йилгача навбат кутилиши ҳолатлари кузатилган) амалга оширилган. Хорижий валютани миллий валютага давлат курсида алмаштиришга эса ҳеч қандай чекловлар бўлмаган.\n2018 йил якунлари бўйича эса 1 доллар 8069 сўмни ташкил қилиб, долларнинг сўмга нисбатан қиймати 36,6 фоизга ошган.\nМос равишда, 2019 йилда долларнинг устунлиги 8,7 фоизга, 2020 йилда эса 12,2 фоизга кўпайган.\n2021 йилнинг 1 апрель кундаги ҳолати бўйича, 1 долларнинг қиймати 10 минг 485,66 сўмни ташкил қилмоқда.\nМилллий валюта қадрининг пасайиши ташқи ва ички иқтисодий шароитлар ўзгариши, асосий савдо ҳамкор давлатлар валюталарининг кескин девальвацияси натижасида девалвацион кутилмаларнинг ўсиши, шунингдек, ички валюта бозорида чет эл валютасига бўлган талабнинг ўсиши каби омиллар таъсирида юз бериши мумкин.\nМарказий банк маълумотига кўра, 2021 йилда миллий валютанинг алмашув курси ички валюта бозорида вужудга келадиган талаб ва таклиф асосида узоқ муддатли фундаментал тренд доирасида шаклланиши прогноз қилинмоқда.\nХуллас, ҳаммаёқ шармандалик, дейди “Ҳаракат” мухбири. Нима қилиш керак, қани гапиринг, ҳурматли ўқувчиларимиз!!!


Жаннат кандай жой? – Islom Nuri\nЖаннат кандай жой?\nЭх!.. Жаннат! Жаннат! Болалар, биласизларми, жаннат канака жой? Агар мен хозир жаннат хакида гап бошласам, гапим хеч тугамайди. Аммо майли, келинглар, сизларга озгина гапириб берайин. Колганини катта китобларни ўкиганда ўзинглар билиб оласизлар.\nСизларга тушунтириш учун жаннатни кайси бокка, кайси гўзал шахарга ўхшатсам экан-а?.. Йўк, уни хеч нарсага ўхшатолмайман. Чунки бу дунёда жаннатга ўхшайдиган хеч бир жой йўк-да! У шунака хам чиройлики, сўз билан таърифлаб бўлмайди. У ерга факат бориб кўриш керак! Ана шунда биласиз, жаннатнинг канака эканлигини! «Жаннатда кўз кўрмаган, кулок эшитмаган, одамнинг хаёлидан ўтмаган нарсалар бор», – деганлар Пайгамбаримиз.\nЖаннат хозир борми? Ха, жаннат хозир бор! У етти кават осмоннинг устида, Аллох Аршининг остида. У нихоятда чиройли боглардан, шаркираб окаётган дарёлардан, ажойиб шахар ва мамлакатлардан, соя–салкин оромгохлардан иборат. Жаннатга кирган одам бу дунёни унутиб кўяй дейди. Хеч кайтиб чиккиси келмайди. Унинг катталиги кандок, айтайми? Етти кават осмон билан ернинг хаммаси кўшилса хам жаннатга тенг бўлолмайди. Жаннат ана шунака катта! Унинг хушбўй хиди 100 йиллик йўлдан келиб туради. Жаннат кават-кават килиб яратилган бўлиб, унинг энг юкориси Фирдавс жаннати деб аталади. Бу дунё йўк бўлиб кетади. Аммо жаннат хеч йўк бўлмайди.\nЖаннатнинг 8та дарвозаси бор. Улар шунака каттаки, бу чети билан у четининг ораси 40 йиллик йўл. Жаннат дарвозасининг олдига биринчи бўлиб Мухаммад саллаллоху алайхи ва саллам келадилар. Жаннат у кишига очилади. Жаннатга энг аввал шу зот кирадилар. Кейин у кишининг умматлари – биз мусулмонлар кирамиз. Шундан сўнг бошка пайгамбарларнинг умматлари киришади. Дин йўлида халок бўлган шахидлар, илмига амал килган олимлар, камбагалларни яхши кўрадиган бойлар ва сахийлар жаннатга биринчилар каторида кирадилар. Жаннат ахлининг энг кўпи камбагаллар ва кўп зулм тортган кишилар бўладилар. Ота-онасининг дуосини олган одамлар, эрини рози килган аёллар, хушмуомала кишилар хам жаннатга тезрок кирадилар.\nЖаннатнинг 100та даражаси бор. Инсонлар бу дунёда канчалик чиройли ва кўп амал килганларига караб турли хил даражада жой оладилар.\nЖаннатнинг хавоси жуда хам ёкимли. У совук хам эмас, иссик хам эмас. Доимо худди бахордек бўлиб туради. Эрталаб кун чикиш олдидан бўладиган нахор вакти бор-ку, жаннатда ана ўшанака тоза ва покиза холат бўлади. У ерда куёш бўлмайди. Аммо Аллохнинг нури билан хамма ёк ёп-ёруг бўлиб туради.\nЖаннатнинг меваларига келсак, уларнинг неча минг хил эканини Аллохдан бошка хеч ким билмайди. Улар хозир гарк пишиб, жаннати одамларни кутиб турибди. Улар хеч качон айнимайди, сасимайди. Тик туриб узаман десангиз хам, ўтирган ерингизда узаман десангиз хам, ёнбошлаб ётиб узаман десангиз хам жаннат мевалари сизнинг о-о-олдингизга келиб туради. Биттасини узсангиз, унинг ўрнига дархол иккита мева пайдо бўлиб колаверади. Улар шунака хам ширинки, мазаси огзингиздан хеч хам кетмайди.\nАгар гўшт егингиз келиб колса, олдингизга турли кушлар учиб келишади ва тилга кириб сизга ўзларини таништира бошлайдилар: «Мен фалон кушман, фалон нарсадан еб катта бўлганман, гўштим роса ширин, мени енг!» – дейди биттаси. «Мен фалон-фалон гулларни еб ўсганман, менинг гўштим жудаям ширин, мени енг!» – дейди бошкаси. Сиз кайси бирини танласангиз, у ўша захоти пишиб, тилла лаганда олдингизга келади. Еб бўлишингиз билан у яна тирилиб учи-и-иб кетаверади.\nЖаннатда битта одамга мингта хизматчи бўлади. Улар хар гал овкат олиб келишганда 70 хил тилло товокда турли овкатлар, сон-саноксиз кадахларда ичимликлар келтиришади. Танлаган таомингиздан истаганингизча еяверасиз. Хохлаган ичимлигингиздан мирикиб ичаверасиз. Корнингиз тўлиб кетмайди. Овкатдан кейин хожат ушатиш, ёзилиш бўлмайди. Еган овкатингиз енгил терга айланиб, ўзи чикиб кетаверади. Танангиздан чиккан тердан ажойиб атирнинг хиди келади. Жаннатда бурун кокиш, туфлаш, йўталиш, шамоллаш, касал бўлиш йўк. Аллох у ерда хамма одамларга янгидан тана пайдо килиб беради. Баданингизда кон, йиринг, балгам бўлмайди. Нафас олиб, нафас чикарганингизда огзингиздан ўз-ўзидан хамд-сано ва тасбех чикаверади. Жаннатда хар бир инсонга овкат ейиш, ичиш ва бошка ишлар учун 100 та одамнинг кучи бериб кўйилади. Бундай яхшиликлар бу дунёда харом нарсалар емаган, харом ишларни килмаган, Аллоху Расулнинг айтганларини килиб ўтган, нафсини тийган инсонлар учун тайёрлаб кўйилган.\nЖаннатга киришда кампирлар ёш кизларга айланадилар. Чоллар йигит бўладилар. Жаннатда хамма одамлар бир хилда 33 ёшда бўладилар. Хеч хам каримайдилар, ўлмайдилар. Доимо ёш ва чиройли бўлиб юраверадилар.\nЖаннатда бир дарёда сув, бир дарёда сут, бир дарёда асал, яна бир дарёда май окади. Дарёлар уйларнинг остидан окиб ўтади. Аммо хеч кимга зарар килмайди. Одамлар уйларидан туриб томоша килиб ўтирадилар. У ерда яна бир дарё бор. У дарёнинг лабида чиройли кизлар бўлади. Улар жуда чиройли овоз билан ашула айтишади. Одамлар келиб уларнинг ашулаларини эшитадилар. Бунака овозни дунёда хали хеч ким эшитмаган. Ўша кизлардан кайси бири кимга ёкиб колса, Аллох уни ўша одамга хадя килади. Унинг ўрнига Аллох ўша захоти яна бошкасини яратиб кўяди. Аллох хар бир киши учун хизмат килсин, деб жаннатда 72 та киз совга килади. Уларнинг иккитаси бу дунёдаги киз-аёллардан, 70 таси жаннат хурларидан бўлади. Жаннатда хотин-кизлар учун хам Аллох жуда кўп яхшиликларни тайёрлаб кўйган.\nЖаннатда бир дарахт бор. Агар унинг тагида от билан юз йил чопсангиз хам сояси тугамайди. Ха, айтгандай, жаннатда канотли учар отлар бўлади. Унга минсангиз, сизни учири-и-иб кетади. Аммо йикитиб юбормайди. Олиб кочиб кетмайди. Каерга десангиз, «хўп» деб, олиб бориб, сизни томоша килдириб юради.\nБу дунёда кам амал килган, жаннатга хаммадан кейин кириб, энг оз мукофот оладиган одамни айтиб берайми? У одамга жаннатда бериладиган боглар, гулзорлар, шахар ва мамлакатлар хозир биз яшаб турган дунё билан баробар бўлади. Кейин унга шу дунёдан яна 10таси берилади. Ана кўрдингизми? Жанннатдаги энг оз мукофот шунака бўлса, энди роса кўп амал килган одамга бериладиган мукофотни кандай тасаввур килиб бўлади?\nЖаннатнинг шахар ва кўчалари, сарой ва касрлари, ховли ва уйлари олтин-кумушдан, ёкут ва забаржаддан, марварид ва зумраддандир. Ерида чанг ва кирлар йўк. Тупроги ёкимли хид таратадиган заъфарондир.\nХуллас, одамларга нима ёкадиган бўлса, хаммаси жаннатда мухайё килинган. Уларга нима ёкмайдиган бўлса, хаммасини дўзахга олиб кириб кўйилган.\nЖаннатдаги энг катта неъмат ва мукофот шуки, хамма мўминлар Аллохни ўз кўзлари билан кўрадилар! У билан юзма-юз туриб саломлашадилар, гаплашадилар. Бу энг улуг бахтдир. Демак, биз жаннатда Аллохни ва Пайгамбаримизни кўрамиз. Аввалда ўтиб кетган мўмин ота-боболаримиз, момо-бувиларимизни хам иншоаллох жаннатда топамиз. У ерда хар бир одам ўзининг яхши кўрган одамлари, дўстлари билан бирга яшайди. Аммо жаннатга етиш учун инсон бу дунёда хак йўлда бўлиши, кийинчилик ва синовларга чиройли сабр кила олиши керак.\nЭхе! Гапираман десам, роса гап кўп. Аммо, вакт кам. Болалар, яхшиси ўзинглар тезрок китоб ўкийдиган бўлинглар. Шунда яна кўпгина нарсаларни билиб оласизлар. Энг зарури сизлар жаннатга кирадиган яхши болалар ва яхши кизлар бўлинглар. Илмли, одобли, ибодатли, такволи, мехнатсевар, сабрли ва кўркмас инсонлар бўлиб ўсинглар, хўпми?! Яшанглар!\n16 – коида. Биз яшаётган дунё Киёмат куни йўк бўлиб кетади.\nШундан сўнг Аллох мўминларни жаннатга киритади. Жаннат бу дунёда Аллохга иймон\nкелтириб, ибодат килган, покиза хаёт кечирган, сабрли, гайратли ва жасур\nмусулмонлар учун тайёрлаб кўйилган. Мусулмонлар жаннатда абадий рохатда\nПайгамбаримиз жаннатни кандай таърифлаганлар? Жаннат хозир каерда?\nЖаннатга энг аввал кимлар киради?\nЖаннат хакида нималарни биласиз?\nЖаннатга кириш учун нима килиш керак?


Тошкентда маст фуқаро қўшнисини уриб, унинг ўлимига сабабчи бўлди - Халқ сўзи\n16:06 08 Январь 2019 Жамият\nТошкентда қўшнилар ўртасидаги ўзаро жанжал ўлим билан якунланди. Бу ҳақда ИИВ жамоатчилик ва ОАВ билан алоқалар бошқармаси хабар берди.\nҚайд қилинишича, 2019 йил 5 январь куни Тошкент шаҳрининг Учтепа туманида яшовчи Г.Д. маст ҳолда қўшниси М.П.нинг уйида у билан ўзаро жанжаллашиб, унинг бош ва баданининг турли жойларига уриб-тепиб жароҳат етказган.\nНатижада М.П. олган жароҳати бўйича ҳеч қаерга мурожаат қилмай, 7 январь куни уйида вафот этган. Ҳолат юзасидан жиноят иши қўзғатилиб, Г.Д. қўлга олинган. Тергов ҳаракатлари олиб борилмоқда.


Зеленский БМТ минбарида туриб Россияни тажовузкорликда айблади ва ўқ кўрсатди » Ўзбекистон янгиликлари – Zamin.uz\nЗеленский БМТ минбарида туриб Россияни тажовузкорликда айблади ва ўқ кўрсатди\n25 сентябрь 2019, 23:18\nУкраина президенти Владимир Зеленский БМТ Бош ассамблеясидаги нутқи вақтида Россияни тажовузкорликда айблади.\n“112 Украина” телеканалининг хабар беришича, Зеленский нутқини 2016 йил июнда Донбассда “Ўнг сектор” сафида жанг қилиб, Украинани Россия тажовузидан ҳимоялаб ҳалок бўлган опера қўшиқчиси Василий Слипак ҳақидаги воқеа билан бошлаган.\n“Мен сизга бир воқеани айтиб бераман. Тингланиши ҳаёти мазмунига айланган инсон тарихини. Бу инсон ажойиб овозга эга эди, у дунёнинг энг яхши баритони ва контратенорларидан бири деб аталган. Унинг овози Нью-Йоркдаги Карнеги-холлда, Нотр-Дам ибодатхонасида, Лондоннинг Ковент-Гардени ва Париждаги Гранд-Операда янграган. Сиздан ҳар бирингиз унинг ажойиб куйлашини тинглашингиз мумкин эди. Бироқ бизга буни қилишга имкон бермайдиган нарсалар бор. У мана бундай кўринишда”, деб айтган Зеленский ва ўқни кўрсатган.\n“12,7 миллиметр шунчаки унинг карьерасини тўхтатмади. У унинг ҳаётини тўхтатди. Бу ўқ 10 доллар туради. Афсуски, бугунги кунда бу сайёрамизда инсон ҳаётининг баҳосидир. Бундай воқеалар минглаб бор. Бундай ўқлар эса миллионлаб. XXI аср – имкониятлар асрига хуш келибсиз”, деб ўз нутқини давом эттирган Украина президенти.\nЗеленский Донбассдаги уруш оқибатида 13 мингдан кўпроқ киши ҳалок бўлганини айтиб ўтган.\n“5 йилдан бери уруш давом этмоқда, Россия Қримни босиб олганига 5 йил бўлди. 13 мингдан кўпроқ ҳалок бўлганлар, 30 минг жароҳат олганлар, 1,5 млн кўчиб ўтганлар. Ҳар йили бу рақамлар бу ерда янграйди, ҳар йили бу рақамлар ўсиб бормоқда”, деб қўшимча қилган Украина раҳбари.\nУ Донбассдаги урушни тўхтатишни ўзининг бош вазифаларидан бири эканини айтган. Зеленский Украинада уруш давом этар экан, дунёда ҳеч ким ўзини хавфсиз ҳисоблай олмаслигини таъкидлаб ўтган.\n“Россия Европа марказида уруш олиб борар экан, ҳеч ким ўзини хавфсиз ҳисоблай олмайди”, деб айтган Зеленский.\nСиёсатчи ўз сўзларини учинчи жаҳон уруши “охиргиси” бўлиши ва “урушда ҳеч ким ғалаба қилмаслиги” ҳақидаги сўзлар билан якунлаган.\nТеглар: Зеленский БМТ нутқ\nЯнгиликлар » Дунё » Зеленский БМТ минбарида туриб Россияни тажовузкорликда айблади ва ўқ кўрсатди\n17:34 Зеленский Донбассдаги вазият бўйича шошилинч йиғилиш ўтказди


Ўзбекистондаги 3 мингдан ортиқ мактабда ошхона йўқ, қолган мактабларнинг 60 фоизидаги ошхона талаб даражасида эмас. Алишер Қодиров мактаблар ошхонаси учун бюджетдан кўпроқ маблағ ажратишни таклиф қилди.\nДепутат Алишер Қодиров Олий Мажлис Қонунчилик палатасининг 18 ноябрдаги ялпи мажлисида мактабларнинг катта қисмида ошхоналар йўқлиги масаласини кўтарди.\nKun.uz мухбирининг хабар беришича, Қодиров дастлаб 2020 йил бюджетидан мактаблар қуриш ва капитал таъмирлаш учун 1,5 трлн сўм маблағ ажратилганини эслаган.\n«Шунга қарамай, бугун 3 мингдан ортиқ мактабларда ошхонанинг ўзи йўқ. 7100 та мактабда ошхона бор, лекин унинг ҳам 60 фоизи талаб даражасида эмас.\nАгар биз болаларимизнинг энг кучли физиологик депрессив ҳолати мактаб даврида юзага келишини инобатга олсак, мактабларда жиноятнинг ёшариб кетаётгани, ўқитувчиларга нисбатан болаларнинг муносабати кескинлашиб кетаётгани сабабларини албатта овқатланишидан излашимиз керак.\nҚўшни давлатлар мисолида олайлик: Россия Федерацияси, Қозоғистон ва бошқа давлатларда ўқувчиларнинг мактабда бепул овқатлантириш масаласи кўтариляпти, лекин биз бугун афсуски, мактабларда ошхоналар қуриш ҳақида гаплашяпмиз.\nШу сабабли биз фақат мактаб қуриш ва таъмирлаш эмас, бу жараёнда ошхоналар қуриш ва таъмирлаш ҳақида ҳам ўйлашимиз керак. Биз кейинги йил учун бюджет тақсимотида албатта шу масаланинг ҳам инобатга олинишини илтимос қиламиз», – деди Олий Мажлис Қонунчилик палатаси спикери ўринбосари.


Боқувчисини йўқотганлик пенсияси неча ёшгача берилади? – MEHRTILSIMI.uz\nБоқувчисини йўқотганлик пенсияси неча ёшгача берилади?\nСаламат Авезов 07.02.2021\tFikr bildirganlar yo’q 923 кўрилди\nМен боқувчимни йўқотганим учун кичик қизимга нафақа оламан. Шу нафақани 16 ёшгача бериларди уша пайт болалар коллижда ўқкир эди. Коллижлар тугатилгандан кейин болалар 11 чи синфгача ўқияпти энди. Фарзандим 11 чи синфни тугатганча оламанми ёки 16 ёшгача оламанми?\nҚизингиз 16 ёшга тўлгунга қадар пенсия олишни давом эттиради.\nУни мактабни битириши аҳамиятга эга эмас.\nФикримизни қуйидагича асослаймиз. Фуқароларнинг давлат пенсия таъминоти тўғрисидаги қонун 19-моддасига мувофиқ Вафот этган боқувчининг қарамоғида бўлган меҳнатга қобилиятсиз оила аъзолари боқувчисини йўқотганлик пенсияси олиш ҳуқуқига эга бўлади.\nЭътибор беринг! Ушбу норманинг учунчи қисми а бандига кўра болалар, ака-укалар, опа-сингиллар ва набиралар 16 ёшга тўлмаган бўлса ёки 16 ёшдан катта бўлса ҳам 16 ёшга тўлмасдан ногирон бўлиб қолган бўлсалар, оиланинг меҳнатга қобилиятсиз аъзолари ҳисобланадилар.\nШундай экан сиздаги вазиятда қизингиз 16 ёшга тўлгунча пенсия олиши мумкин.\nШуни ҳам айтиш керакки, агар қизингиз мактабни битириб олий таълим муассасасига ўқишга кирадиган бўлса пенсия қизингиз 18 ёшга тўлгунча узайтирилади.\nЧунки ўқувчилар 18 ёшга тўлгунга қадар боқувчисини йўқотганлик пенсияси олиш ҳуқуқига эгадирлар (19-м. тўртинчи қисм).\nAvvalgi Avvalgi sahifa: “Темир дафтар”дан асоссиз чиқариши тўғрими?\nKeyingi Keyingi sahifa: Чернобилда хизмат қилган ва вафот этган шахснинг пенсиясини олиш мумкинми?\nI-гуруҳ ногиронлиги бўлган шахс алимент тўлашга мажбурми? - 8,727 кўрилди\n[:uz]Ногиронлик гуруҳи қандай тартибда белгиланади?[:] - 8,417 кўрилди\nShu hafta: 1700\nShu oy: 5898